hotchpotch/miracl-hf-unified huggingface dataset:
জিম লেকার
জেমস "জিম" চার্লস লেকার (; জন্ম: ৯ ফেব্রুয়ারি, ১৯২২ - মৃত্যু: ২৩ এপ্রিল, ১৯৮৬) ইয়র্কশায়ারের ব্র্যাডফোর্ড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ১৯৫৬ সালে ম্যানচেস্টারের ওল্ড ট্রাফোর্ডে অনুষ্ঠিত "লেকারের খেলা" নামে পরিচিত টেস্টে জিম বার্ক বাদে ১৯ উইকেট দখল করে আন্তর্জাতিক ক্রিকেট অঙ্গনে চিরস্মরণীয় হয়ে আছেন। তাঁর এই অসম্ভব ও বিরল কীর্তিগাঁথার ফলে ইংল্যান্ড ক্রিকেট দল অস্ট্রেলিয়ার বিপক্ষে টেস্ট জয় করেছিল। প্রথিতযশা অফ-স্পিনার জিম লেকার অস্ট্রেলিয়ার বিরুদ্ধে ধারাবাহিকভাবে সাফল্য লাভ করেছিলেন। তাঁর যোগ্য বোলিং সঙ্গী ছিলেন বামহাতি অর্থোডক্স স্পিনার টনি লক। প্রথম-শ্রেণীর ক্রিকেটে সারে ক্রিকেট দলকে সাতবার ধারাবাহিকভাবে কাউন্টি চ্যাম্পিয়নশীপে নেতৃত্ব দিয়েছেন।
তাঁর চাচার মাধ্যমে তিনি সালতেয়ারে চলে আসেন। দ্বিতীয় বিশ্বযুদ্ধ শুরুর পূর্বে তিনি ইযর্কশায়ার ক্লাবে খেলার জন্য ডাক পান। সেখানে তিনি ব্যাটসম্যান হিসেবে সবাইকে বিমোহিত করেন। যুদ্ধের ফলে তিনি সাময়িকভাবে ক্রিকেট পরিকল্পনায় ছেদ নিয়ে আসে। ১৯৪৩ সালে উত্তর আফ্রিকা থেকে এক প্রতিবেদনে জানা যায়, এক বল প্রিয় তরুণের কীর্তিগাঁথা। যুদ্ধ শেষ হলে লন্ডনে চলে আসেন ও সারে দলের সদস্য হন। এরপর ইয়র্কশায়ারে তিনি অংশগ্রহণ করেন এবং ওভালের মাঠে নিবন্ধিত হন ও আর কখনো নিজ কাউন্টির পক্ষে অংশগ্রহণ করেননি।
লেকার তাঁর সমগ্র খেলোয়াড়ী জীবনে ১৯৪৮ থেকে ১৯৫৯ সালের মধ্যে ইংল্যান্ডের পক্ষে ৪৬ টেস্টে অংশগ্রহণ করেন। ২১.২৪ রান বোলিং গড়ে ১৯৩ উইকেট লাভ করেন। প্রথম-শ্রেণীর ক্রিকেটে ১৮.৪১ গড়ে ১,৯৪৪টি উইকেট দখল করেন।
১৯৪৭-৪৮ মৌসুমে ব্রিজটাউনে ওয়েস্ট ইন্ডিজ ক্রিকেট দলের বিপক্ষে অনুষ্ঠিত ১ম টেস্টের প্রথম ইনিংসে ১০৩ রানে ৭ উইকেট দখল করে বিরাট সমস্যার সৃষ্টি করেন। কিন্তু ১৯৪৮ সালে ডন ব্র্যাডম্যানের অস্ট্রেলিয়ার সামনে ছিলেন দূর্দান্ত নৈপুণ্যে ভাস্বর। ১৯৫৮-৫৯ মৌসুমে অস্ট্রেলিয়া সফরে ইংল্যান্ডের স্বল্পকয়েকজন খেলোয়াড়ের একজন হিসেবে পিচের অসহযোগিতা স্বত্ত্বেও তিনি বেশ ভাল বোলিং করেছিলেন। লেকারের খেলার বাইরে ১৯৫০ সালে ব্র্যাডফোর্ডে অনুষ্ঠিত "দ্য রেস্টের" বিপক্ষে তিনি মাত্র ২ রান দিয়ে ৮ উইকেট পেয়েছিলেন।
১৯৫২ সালে তিনি পাঁচজন ক্রিকেটারের একজনরূপে উইজডেন বর্ষসেরা ক্রিকেটারের সম্মাননা লাভ করেন।
১৯৫৬ সালে টেস্ট ক্রিকেটের ইতিহাসের প্রথম বোলার হিসেবে প্রতিপক্ষের ১১ ব্যাটসম্যানের সকলকে আউট করার বিরল কৃতিত্ব প্রদর্শনে সক্ষমতা দেখান। পরবর্তীকালে ১৯৬৫ সালে নিউজিল্যান্ডের বিপক্ষে ভারতীয় অফ স্পিনার শ্রীনিবাসরাঘবন ভেঙ্কটরাঘবন ও ১৯৭৯ সালে ভারতের বিপক্ষে অস্ট্রেলীয় বামহাতি ফাস্ট-মিডিয়াম বোলার জিওফ ডাইমক এ কৃতিত্ব অর্জন করেছিলেন।
২৩ আগস্ট, ২০০৯ তারিখে জ্যাক হবস ও লেন হাটনের সাথে তাঁকেও আইসিসি ক্রিকেট হল অব ফেমে অন্তর্ভুক্ত করা হয়।
সবিতা ভাবি
সাবিতা ভাবি (ইংরেজি: Savita Bhabhi) ভারতীয় ওয়েব-ভিত্তিক মাঙ্গা বা কমিকস ধরণের কার্টোন পর্নোগ্রাফি চরিত্র যা ভারতের প্রথম পর্নোগ্রাফি কার্টোন তারকা হিসেবে স্বীকৃতি অর্জন করেছে। এখানে সাবিতা নামক একজন সাধরণ গৃহিনীকে কার্টোন চরিত্রের মাধ্যমে উপস্থাপণ করা হয়েছে যিনি বিভিন্ন যৌন দুঃসাহসিক ঘটনায় জড়িত হন। ভাবি প্রত্যয়টি (হিন্দি: ভ্রাতৃবধু) সাধারণভাবে ভারতীয় গৃহিণীদের প্রথম নামের সাথে সংযুক্ত করা হয়। চরিত্রটি প্রাথমিকভাবে সহজলভ্য কমিক স্ট্রিপ হিসেবে একটি ওয়েবসাইটে মুক্ত করা হয়। তবে পরবর্তিতে ভারতীয় সরকারের নিষেধাজ্ঞায় এটি একটি মালিকানাধীন সাবস্ক্রিপশন ভিত্তিক ওয়েবসাইটে স্থানান্তর করা হয়।
এই ব্যঙ্গচিত্র চরিত্র প্রথম মার্চ ২০০৮ সালে দেশমুখ কর্তৃক উপস্থাপিত হয়। কার্টোনটিকে ইংরেজি, হিন্দি, উর্দু এবং তামিল চারটি ভাষায় মুক্তি দেওয়া হয়েছিল। উপস্থাপনের পর যত দ্রুত সম্ভব রক্ষণশীল ভারতীয় সমাজে এই কার্টুন চরিত্র বিতর্কিত প্রমানিত হয়। কিছু সমালোচক এটাকে নতুন ভারতের অতি-উদার অধ্যায় হিসেবে মত দেন।
পর্নোগ্রাফি ভারতে ঠিক বেআইনি নয়। পূর্ণ নগ্নতা দেখানোর ফলে ব্যাঙ্গচিত্রের মূল ওয়েবসাইটে অশ্লীলতা আইনের অধীনে ভারত সরকার কর্তৃক সেন্সরকৃত হয়। ভারতীয় উদারবাদী ব্লগার এবং সাংবাদিক অমিত বর্মাকেও এর সমালোচনায় দেখা গিয়েছে।
প্রাথমিকভাবে সাইট নির্মাতারা অধিকৃত সমষ্টিগত যেকোনো নামের অধীনে "ভারতীয় পর্নো সাম্রাজ্য" নাম নির্বাচন করেন। তবে ২০০৯ সালে যুক্তরাজ্য প্রবাসী সাইটনির্মাতা পুনিত আগরওয়াল, নিষেধাজ্ঞার বিরুদ্ধে অন্দোলনের প্রচেষ্টায় তার পরিচয় প্রকাশ করেন। তবে এক মাস পরে, পরিবারের চাপের কারণে তিনি কমিক স্ট্রিপ বন্ধের সিদ্ধান্ত ঘোষণা করেন।
চরিত্রটিতে বলিউড অভিনেতা অমিতাভ বচ্চনের দাড়ানোর ভঙ্গির সাথে একটি সাদৃশ্য পাওয়া যায় এবং এটি নিয়ে ভারতীয় টেলিভিশন চ্যানেলে সমালোচনার সৃষ্টি হয়।যুক্তরাজ্য ভিত্তিক ব্যবসায়ী পুনিত আগরওয়াল সাবিতা ভাবি চরিত্রটিকে "সাবিতা ভাবি মুভি" শীর্ষক একটি অ্যানিমেটেড চলচ্চিত্রে রুপায়নের চেষ্টা করছেন।
এন৮ (বাংলাদেশ)
এন-৮ বা ঢাকা-পটুয়াখালী মহসড়ক বাংলাদেশের জাতীয় মহাসড়কের একটি, যা রাজধানী ঢাকা এবং পটুয়াখালী জেলা শহরের মধ্যে সংযোগ স্থাপন করেছে।
ঢাকা বিভাগ সম্পূর্ণ রুট
বিকল্পধারা বাংলাদেশ
বিকল্পধারা বাংলাদেশ হচ্ছে বাংলাদেশের একটি রাজনৈতিক দল যেটি সাবেক প্রেসিডেন্ট ও বিএনপি সাংসদ ড. একিউএম বদরুদ্দোজা চৌধুরী ২০০৪ সালে গঠন করেন। ঘটনাক্রমে, ড. বি. চৌধুরী ছিলেন বিএনপিরও প্রতিষ্ঠাতা সদস্য এবং তিনি বিএনপি থেকে বহিষ্কৃত হয়েছিলেন। নির্বাচনের সময় এই পার্টির প্রতীক হচ্ছে "কুলা", একটি হাতে বানানো ধানঝাড়ুনি পাখা। মৈত্রীর ক্ষেত্রে এটির বর্তমান রাজনৈতিক অবস্থান অস্পষ্ট এবং জাতীয় সংসদে কোনো আসন নেই।
বিকল্প ধারা বিশ্বাস করে যে বর্তমান আওয়ামী লীগ নেতৃত্বাধীন মহাজোট সরকার সরকার হিসেবে তাদের দায়িত্ব পালন করতে ব্যর্থ হয়েছে এবং যত দ্রুত সম্ভব একটি নতুন নির্বাচনের পরিকল্পনা নেওয়া উচিত।
ধর্মহীনতা
ধর্মহীনতা () (বিশেষণ থেকে: "নাধার্মিক" বা "অধার্মিক") হচ্ছে ধর্মের অনুপস্থিতি, ধর্মের প্রতি এক উদাসীন মনোভাব, ধর্মের পরিত্যাগকরণ, বা ধর্মের প্রতি শত্রুতামূলক মনোভাব। যখন ধর্মীয় বিশ্বাস পরিত্যাগকে বৈশিষ্ট্যমণ্ডিত করা হয়, অধর্ম অন্তর্ভুক্ত করে সুনির্দিষ্ট ও অখণ্ড নাস্তিক্যবাদ, ধর্মীয় ভিন্নমত, এবং ধর্মনিরপেক্ষ মানবতাবাদ। যখন ধর্মের প্রতি শত্রুতাকে বৈশিষ্ট্যমণ্ডিত করা হয়, অধর্ম অন্তর্ভুক্ত করে ক্লেরিক্যালবাদবিরোধিতা, ধর্মবিরোধিতা এবং আস্তিক্যবাদবিরোধিতা।
ইউনিভার্সিটি অব ক্যালিফোর্নিয়া, আরভিন
ইউনিভার্সিটি অব ক্যালিফোর্নিয়া, আরভিন ক্যালিফোর্নিয়ার আরভিনে অবস্থিত একটি পাবলিক বিশ্ববিদ্যালয়।
প্রতুল মুখোপাধ্যায়
প্রতুল মুখোপাধ্যায় () হচ্ছেন বাংলা গায়ক, সৃজনশীল শিল্পী এবং গান লেখক। তিনি "আমি বাংলায় গান গাই" এবং "ডিঙা ভাসাও সাগরে" নামের দুটি বিখ্যাত বাংলা গানের গায়ক। তিনি বাংলা চলচ্চিত্র গোঁসাইবাগানের ভুত-এর প্লেব্যাক গায়ক। তিনি মনে করেন, সৃষ্টির মুহূর্তে লেখক-শিল্পীকে একা হতে হয়। তারপর সেই সৃষ্টিকে যদি মানুষের সাথে মিলিয়ে দেওয়া যায়, কেবলমাত্র তাহলেই সেই একাকিত্বের সার্থকতা। সেই একক সাধনা তখন সকলের হয়ে ওঠে।
ঘোড়া প্রশিক্ষক
ঘোড়া প্রশিক্ষক হল একজন ব্যক্তি যিনি ঘোড়াকে দৌড় প্রতিযোগিতা, বিশেষ প্রদর্শনী বা কোন কাজের উদ্দেশ্যে প্রশিক্ষণ দিয়ে থাকেন। এই কাজের জন্য প্রশিক্ষক ঘোড়াকে বিভিন্ন বিষয়ের চর্চা করান, ঘোড়ার সাথে কথা বলেন, খাওয়ান এবং মানুষের আচরণের সাথে ঘোড়াকে পরিচিত করে তুলেন। ঘোড়া দৌড় প্রতিযোগিতায় একজন ঘোড়া প্রশিক্ষক ঘোড়াকে প্রতিযোগিতার জন্য উপযুক্ত করে গড়ে তুলেন, প্রশিক্ষণের মাধ্যমে ঘোড়াকে দক্ষ করে তুলেন এবং নির্ধারণ করে থাকেন যে প্রশিক্ষিত ঘোড়াটি কোন ধরণের প্রতিযোগিতায় অংশগ্রহণ করবে। ঘোড়া প্রশিক্ষকরা তাদের প্রশিক্ষিত ঘোড়া প্রতিযোগিতায় জয় লাভ করলে ঘোড়ার মালিকের থেকে অর্থ লাভ করেন। এভাবে নামকরা ও প্রখ্যাত ঘোড়া প্রশিক্ষকরা প্রচুর অর্থ উপার্জন করতে পারে।
প্রশিক্ষণ ছাড়াও সাধারণত একজন ঘোড়া প্রশিক্ষক ঘোড়ার পিঠে চড়ে বিভিন্ন কসরত, খেলা, কৌশল সম্পাদনে পারদর্শি হয়ে থাকেন। এছাড়া ঘোড়া প্রশিক্ষকরা ঘোড় দৌড়েও সুদক্ষ হয়ে থাকেন। বিভিন্ন ঘোড়া প্রশিক্ষন পদ্ধতি রয়েছে। এসবের মাধ্যমে ঘোড়াকে বিভিন্ন কাজ শেখানো যায় যেগুলো মানুষ করে। কোন নামকরা প্রতিযোগিতায় বিজয়ী ঘোড়ার দাম সাধারণ বেশি হয়ে থাকে।
অধিকাংশ ক্ষেত্রে ঘোড়া প্রশিক্ষকরা ঘোড়া প্রশিক্ষণের পাশাপাশি অন্য কোন দ্বিতীয় পেশা বা ব্যবসায়ী হয়ে থাকেন। এর কারণ শুধু ঘোড়া প্রশিক্ষণ দিয়ে জীবীকা নির্বাহ সবসময় সম্ভব হয় না। এছাড়া ঘোড়া প্রশিক্ষকরা ঘোড়া সম্পর্কিত বিভিন্ন ব্যবসার সাথেও জড়িত থাকে, যেমন – ঘোড়ায় চড়া শিক্ষাদান।
ইএ স্পোর্টস
ইএ স্পোর্টস (ইংরেজি: EA Sports; নকশারূপ EA SPORTS) ইলেকট্রনিক আর্টস কোম্পানির একটি ব্র্যান্ড যা ক্রীড়া বা স্পোর্টস ভিডিও গেম তৈরি এবং উন্নয়ন করে। পূর্বে "ইএ স্পোর্টস নেটওয়ার্ক" (EASN) নামের মাধ্যমে ইলেকট্রনিক আর্টসের একটি মনভোলানো বিপণন কৌশলের মাধ্যমে তারা বাস্তব-জীবনের ক্রীড়া নেটওয়ার্কের অণুকরণমূলক রূপ দেয়ার চেষ্টা করে থাকে বাস্তব মন্তব্যকারীদের ছবি বা নামের উপস্থাপনার পাশাপাশি যেমন, জন ম্যাডেন। এটি শীঘ্রই নিজস্ব উপ-লেবেলে পরিণত হয় "এনবিএ লাইভ", "ফিফা", "এনএইচএল", "ম্যাডেন এনএফএল", এবং "নাসকার" এধরনের ধারাবাহিক গেম মুক্তি দেয়ার মাধ্যমে। ইএ স্পোর্টস ধারাবাহিকের সেরা বিক্রয় হলো ফিফা ধারাবাহিক যা ১০০ মিলিয়ন একক পর্যন্ত বিক্রিত হয়েছে।
এই ব্র্যান্ড অধীনস্থ সর্বাধিক গেমসমূহ বার্নাবে, ব্রিটিশ কলাম্বিয়ার ইলেক্ট্রনিক আর্টস স্টুডিও ইএ কানাডা কর্তৃক এবং পাশাপাশি ভ্যানকুভার, ব্রিটিশ কলাম্বিয়ার ইএ ব্ল্যাকবক্স এবং মাইটল্যান্ড, ফ্লোরিডার ইএ টাইবুরন সহযোগে উন্নয়ন বা আধুনিকায়ন করা হয়েছে। ইএ স্পোর্টস প্রধানত প্রধানত প্রতিদ্বন্দ্ব্বিতা করে থাকে ২কে স্পোর্টসের সাথে।
ইএ স্পোর্টসের নীতিবাক্য হলো, "It's in the game"। এই ট্যাগ লাইন, জেফ অডিওর্নে ও মাইকেল ওয়াইল্ড কর্তৃক লিখিত এবং ডন ত্রানশেঠ কর্তৃক কৌশলায়িত হয়েছে এবং ইএ স্পোর্টসের অ্যান্ড্রু এন্থনি কর্তৃক বিতরণকৃত, যা ক্রীড়া মহাবিশ্ব জুড়ে একটি সাংস্কৃতিক পুনর্মিলনী গড়ে তোলার কাজ করে।
অধিকাংশ ইএ স্পোর্টস গেম বাৎসরিক ভিত্তিতে আলাদা করা হয়েছে এবং অধিকাংশ বাৎসরিক ভিত্তিতে মুক্তি দেয়া হয়।
অরুণ জেটলি
অরুণ জেটলি (জন্ম ২৮ ডিসেম্বর, ১৯৫২) হলেন ভারতের বর্তমান কেন্দ্রীয় ক্যাবিনেটের অর্থ ও প্রতিরক্ষামন্ত্রী। তিনি ভারতীয় জনতা পার্টির (বিজেপি) সদস্য। তিনি অতীতে জাতীয় গণতান্ত্রিক জোট মন্ত্রিসভায় (১৯৯৮-২০০৪) ভারতের শিল্প ও বাণিজ্য ও আইন মন্ত্রী ছিলেন। ২০১৪ সালের সাধারণ নির্বাচনে তিনি অমৃতসর লোকসভা কেন্দ্র থেকে প্রতিদ্বন্দ্ব্বিতা করেন তবে ভারতীয় জাতীয় কংগ্রেস প্রার্থী ক্যাপ্টেন অমরিন্দর সিংয়ের কাছে পরাজিত হন। ২৬শে মে ২০১৪ তিনি মোদী সরকারের একজন ক্যাবিনেট মন্ত্রী হিসেবে শপথ গ্রহণ করেন।
শার্লিন চোপড়া
শার্লিন চোপড়া (; জন্ম: ফেব্রুয়ারি ১১, ১৯৮৪; পূর্বে মোনা চোপড়া হিসেবে পরিচিত) একজন ভারতীয় মডেল, অভিনেত্রী এবং গায়িকা। ২০০২ সালে "ভেন্দি মাবু" চলচ্চিত্রে অভিনয়ের মাধ্যমে তেলুগু চলচ্চিত্র তার অভিষেক ঘটে। পরবর্তীতে দ্বিতীয় শ্রেণীর বলিউড চলচ্চিত্রে গৌন চরিত্রে অভিনয়ের মধ্য দিয়ে তার চলচ্চিত্র কর্মজীবনের শুরু হয়। তিনি এছাড়াও "টাইম পান" (২০০৫), "রেড স্বস্তিক" (২০০৭), "গেইম" (২০০৭) ইত্যাদি চলচ্চিত্রে অভিনয় করেছেন।
চোপড়া এছাড়াও "বিগ বস রিয়ালিটি শোর একজন প্রতিযোগী ছিলেন। এবং ২৭ তম দিনে তিনি নেই প্রতীযোগীতা থেকে বাদ পড়েন।
জুলাই ২০১২ সালে, চোপড়া "প্লেবয়" পত্রিকার প্রচ্ছদ শিল্পী নির্বাচিন হন। তিনি প্রায়ই টুইটারে তার অর্ধনগ্ন এবং নগ্ন আলোকচিত্র পোস্ট করার জন্য বিতর্ক হয়েছেন।
তিনি "এমটিভি স্প্লিট্সভিলা" প্রদর্শনীর ষষ্ঠ আসরের হোস্ট হিসেবে নির্বাচিত হয়েছেন। ডিসেম্বর ২০১৩ সালে, তিনি তার "ব্যাড গার্ল" শীর্ষক একটি মিউজিক ভিডিও মুক্তি দেন।
চোপড়া ১৯৮৪ সালে ভারতের অন্ধ্রপ্রদেশ রাজ্যের হায়দ্রাবাদে জন্ম নেন। তার মাতা মুসলিম এবং পিতা খ্রিস্টান ডাক্তার।
তিনি সেকেন্দ্রাবাদে স্ট্যানলি গার্লস হাই স্কুল এবং সেন্ট অ্যান কলেজ ফর উইমেনে লেখাপড়া করেন। এরপর সুইডিশ ইনস্টিটিউট কলেজ অব হেল্থ সাইন্সেস থেকে আকুপাংকচার বিষয়ে এমএস ডিগ্রি অর্জন করেন। সেখানে তার অধ্যয়নের বিষয় ছিল ক্লাসিক্যাল আকুপাংকচার এবং ট্রেডিশনাল চাইনিজ মেডিসিন (টিসিএম)। তিনি কলাম্বিয়া বিশ্ববিদ্যালয়ের টিচার্স কলেজ থেকে শিক্ষা বিষয়ে এমএ এবং ওয়াশিংটন অলিম্পিয়ার দ্য এভারগ্রিন স্টেট কলেজ থেকে লিবারেল আর্টস বিষয়ে বিএ ডিগ্রি লাভ করেন। কলেজ অধ্যয়নকালীন সময়ে তিনি একটি স্থানীয় সৌন্দর্য প্রতিযোগিতায় "মিস অন্ধ্র" জেতেন।
মনিকা (অভিনেত্রী)
মনিকা (জন্মসূত্রে মূলনাম: রেখা মারুথিরাজ) (বর্তমান নাম এম.জি. রহিমা) হলেন একজন তামিল চলচ্চিত্র অভিনেত্রী। ১৯৯০ সাল থেকে শিশুশিল্পী হিসেবে অভিনয় শুরু করেন এবং সালের প্রাথমিক পার্শ চরিত্রে অভিনয় করতেন এবং ২০০০ সাল থেকে তিঁনি প্রধান চরিত্রসমূহে অভিনয় শুরু করেন। ২০১২ সালে পারভানা নামে নামান্তরিত হন মালায়াম চলচ্চিত্রে অভিনয়ের জন্য।
২০১৪ সালের ৩০শে মে মনিকা ইসলাম ধর্মের আদর্শে অণুপ্রাণিত হয়ে এম.জি. রহীমা নাম নিয়ে ইসলাম ধর্ম গ্রহণ করেন। উক্ত দিনে কেএমভি স্টুডিওতে বাবা ও মার সহ উপস্থিতিতে একটি কনফারেন্সে তিনি সিনেমা জীবনে সাথে থাকার জন্য সবাইকে ধন্যবাদ জানান এবং ইসলাম ধর্ম গ্রহণের কথা ঘোষণা করেন। তিনি বলেন, প্রেম কিংবা অর্থ সম্পর্কিত কোন কারণে তিনি ইসলাম গ্রহণ করেন নি, সেরকম কোন ব্যক্তিও তিনি নন| ইসলামের মূলনীতিতে অনুরক্ত ও উজ্জীবিত হয়েই মূলত তিনি ইসলাম গ্রহণ করেছেন। এছাড়াও পরবর্তীকালে আর কোন ছায়াছবিতে অভিনয় করবেন না বলেও তিনি আরও জানান। এ সময় তিনি ইসলামিক পোশাক বোরকা পরিহিত অবস্থায় ছিলেন।
ফিফা বিশ্বকাপ ভিডিও গেম
ফিফা ১৯৮৬ সালে ফিফা বিশ্বকাপ ভিডিও গেম-এর জন্যে লাইসেন্সপ্রাপ্ত হয়েছে, যা মাত্র কয়েকজন সমালোচক কর্তৃক ইতিবাচকভাবে গৃহীত হলেও তবে প্রতিযোগিতায় জনপ্রিয়তা প্রদানে সক্ষম হয়। ইলেকট্রনিক আর্টস ১৯৯৭ সালে ইউ.এস. গোল্ড অর্জন করে এবং এর বর্তমান ধারক।
এই গেম ২০৩টি জাতীয় দলসমূহকে ধারণ করেছে যারা ২০১৪ ফিফা বিশ্বকাপ বাছাইপর্বে অংশ নিয়েছে। ভুটান, ব্রুনেই, গুয়াম, মরিতানিয়া, মরিশাস এবং দক্ষিণ সুদানের জাতীয় দলসমূহ, যারা বিশ্বকাপের বাছাইপর্বে অংশগ্রহণ করে নি, তাদের এই গেমে পাওয়া যায় নি।
এই গেমে ২০১৪ ফিফা বিশ্বকাপে ব্যবহৃত ১২টি মাঠের, পাশাপাশি প্রতিটি বাছাইপর্ব অঞ্চল এবং "জাতিবাচক" স্টেডিয়ামগুলির একটি পরিসীমা অন্তর্ভুক্ত রয়েছে।মবিগেম সংযোগগুলির জন্যে:
নন্দিতা দাস
নন্দিতা দাস (ইংরেজি: Nandita Das) (জন্ম: ৭ নভেম্বর ১৯৬৯) একজন ভারতীয় চলচ্চিত্র অভিনেত্রী ও পরিচালক। একজন অভিনেত্রী হিশেবে, তিনি "ফায়ার" (১৯৯৬), "আর্থ" (১৯৯৮), "Bawandar" (২০০০), "Kannathil Muthamittal" (২০০২), "Azhagi" এবং "বিফোর দ্যা রেইনস" (২০০৭) চলচ্চিত্রে অভিনয়ের জন্যে পরিচিত। এবং পরিচালক হিশেবে তিনি "ফিরাক" (২০০৮) চলচ্চিত্রে তার পরিচালনার আত্মপ্রকাশের জন্যে পরিচিত, যা একটি জাতীয় এবং আন্তর্জাতিক পুরস্কার অর্জন করেছে। তিনি তার কাজের জন্যে ফরাসি সরকার কর্তৃক পুরস্কারে ভূষিত হন। নন্দিতা দাস প্রথম ভারতীয় যিনি শিল্পকলায় অবদানের জন্যে আন্তর্জাতিক নারী ফোরামের নিকট থেকে খ্যাতি অর্জন করেন।
অরুন্ধতী (২০১৪-এর চলচ্চিত্র)
অরুন্ধতী ২০১৪ সালের একটি ভারতীয় বাংলা চলচ্চিত্র। শ্রী ভেঙ্কটেশ ফিল্মস ও সুরিন্দার ফিল্মস প্রযোজিত এবং সুজিত মন্ডল পরিচালিত এই চলচ্চিত্রে প্রধান চরিত্রঃ এক রাণীর ভূমিকায় আছেন খ্যাতনামা অভিনেত্রী কোয়েল মল্লিক। আরও আছেন খ্যাতনামা অভিনেতা ইন্দ্রনীল সেনগুপ্ত। ২০০৯ সালের অণুষ্কা শেটি ও সোনু সূদ অভিনীত সুপার-হিট তেলুগু চলচ্চিত্র "অরুন্ধতী"র পুনঃনির্মাণ এই চলচ্চিত্র।
২০১৪ সালের ৩০শে মে চলচ্চিত্রটি মুক্তি পায়। চলচ্চিত্রের প্রিমিয়ার শো'তে আগত কলাকুশলীর চলচ্চিত্রের সকলদিকেরই প্রশংসা করেন।
চলচ্চিত্রের কাহিনী গড়ে উঠেছে এক রাণীকে নিয়ে। বাংলার এক গ্রাম ধুলাবাড়িতে "রুদ্র" (ইন্দ্রনীল সেনগুপ্ত) নামে এক অভিশাপরূপী ব্যক্তি নারীর সম্ভোগে ব্যস্ত হয়ে ওঠেন। এর প্রতিবাদ করেন রাণী অরুন্ধতী (কোয়েল মল্লিক)। সে পিশাচ "রুদ্র"কে বন্দী করে ফেলে। কিন্তু "রুদ্র" আবারও পিশাচের সাধনা করে জেগে ওঠে। কিন্তু তখন রাণী অরুন্ধতীর অন্য জন্ম। এই জন্মেও সে মুখোমুখি হয় "রুদ্রর"৷ সর্বশেষে দোষ্ট পিশাচকে পরাজিত করে রাণী অরুন্ধতী।এই চলচ্চিত্রের সঙ্গীত পরিচালনা করেন প্রখ্যাত সঙ্গীত পরিচালক জিৎ গাঙ্গুলী। এর গান রচনা করেন তাঁর স্ত্রী চন্দ্রাণী গঙ্গোপাধ্যায়।
রাজিব তান্দুন এই চলচ্চিত্রটি যৌথভাবে প্রযোজনা করছেন। এই চলচ্চিত্রের বাজেট প্রায় ৬-৭ কোটি ভারতীয় টাকা। ২০০৯ সালের এই সুপারহিট চলচ্চিত্র করার অনুমতি নেয়ার জন্য অনেক ব্যয় করতে হয়েছে। অনেক বৈঠকের পর এই মূল্য গ্রহণযোগ্য পর্যায়ে এসেছে।
কোয়েল মল্লিককে প্রথমবারের মত এই চলচ্চিত্র একজন যুদ্ধংদেহী নারীর চরিত্রে দেখা যায়। নিজের চরিত্র সম্পর্কে তিনি বলেছেন, "যতক্ষণ না তুমি ঝুঁকি নিচ্ছ, ততক্ষণ তুমি বুঝতে পারবে না যে তুমি কোন পর্যায়ে যেতে পারো। এই জীবনের-থেকে-বড় চরিত্রগুলোতে অভিনয় করাটা মোটেও সহজ না। প্রথমত এখানে বিষয়টিকে বিশ্বাস করতে হয়। আমি পুনর্জন্মে বিশ্বাস করি। হ্যাঁ বলে দেবার পর আমাকে অরুন্ধতীর শারীরিক ভাষা বুঝতে হয়েছে।"
২৪শে অক্টোবর, ২০১৩ সালে "অরুন্ধতী"র দৃশ্যায়ণের কাজ শুরু হয়। "অরুন্ধতী" চলচ্চিত্রায়নের সময় কোয়েলকে খুবই ব্যস্ত সময় কাটাতে হয়েছিল। তাকে ঘোড়ায় চড়া ও তলোয়ার চালানো শিখতে হয়েছিল। খ্যাতনামা প্রশিক্ষক বিক্রম রাঠৌর তাকে ময়দানে প্রশিক্ষণ দিয়েছেন। বোলপুর ও কলকাতাতে দৃশ্যায়ণ হয়েছিল। তার তলোয়ার চালানো কালারিপাত্তুর ওপর ভিত্তি করে গড়ে উঠেছে।
"আনন্দবাজার পত্রিকা" চলচ্চিত্রের পর্যালোচনায় একে দেয় এবং বলে যে "এ ছবি হিট হতেই বাজারে এসেছে।" তারা কোয়েল মল্লিক, ইন্দ্রনীল সেনগুপ্তর দুর্দান্ত অভিনয়, জিৎ গাঙ্গুলীর অসাধারণ সঙ্গীত ও বাবা যাদবের খুব ভাল কোরিওগ্রাফির প্রশংসাও করেন। "দ্য টাইমস অফ ইন্ডিয়া" চলচ্চিত্রের পর্যালোচনাতে বলে, "চলচ্চিত্রটির হিট হওয়ার যথেষ্ট বাঙালিয়ানা এতে রয়েছে।" "সংবাদ প্রতিদিন" এর পর্যালোচনায় বলে, "সব মিলিয়ে 'অরুন্ধতী' দর্শক উপভোগ করেছে।" "আজকাল" পত্রিকা চলচ্চিত্রের পর্যালোচনাতে ইন্দ্রনীল সেনগুপ্তের খলনায়কত্ব এবং কোয়েল মল্লিকের অসাধারণের অভিনয়ের উচ্চকিত প্রশংসা করে।
নর্ডরাইন-ভেস্টফালেন
নর্ডরাইন-ভেস্টফালেন ( ) জার্মানির সবচেয়ে জনবহুল রাজ্য। এটি আয়তন অনুসারে জার্মানির চতুর্থ বৃহত্তম রাজ্য। ১৯৪৬ সালে রাইনলান্ডের উত্তরাঞ্চল এবং ভেস্টফালেন রাজ্য দুইটির একত্রীকরণের মাধ্যমে নর্ডরাইন-ভেস্টফালেন রাজ্যটি প্রতিষ্ঠিত হয়। এর রাজধানী ডুসেলডর্ফ এবং সবচেয়ে বড় শহর কোলন। জার্মানির দশটি বড় শহরের চারটিই- কোলন, ডুসেলডর্ফ, ডর্টমুন্ড এবং এসেন নর্ডরাইন-ভেস্টফালেনে অবস্থিত। এই রাজ্যটির শাসনব্যবস্থায় বর্তমানে রয়েছে স্যোশাল ডেমোক্রেট পার্টি এবং গ্রিন- এই দুই রাজনৈটিক দলের জোট।
আলী মার্চেন্ট
আলী মার্চেন্ট হলেন একজন ভারতীয় টেলিভিশন অভিনেতা। তিনি ভারতীয় টেলিভিশন ধারাবাহিকে অভিনয়ের জন্য সুপরিচিত। তার জনপ্রিয় ধারাবাহিকের মধ্যে রয়েছে; কাহানি ঘার ঘার কি, আম্বার ধারা এবং ইয়ে রিসতা ক্যা কেহলাতা হ্যায়।
আলী মাত্র সতের বছর বয়সে "মি. বোম্বে" খেতাব জিতে নেন। ভারতীয় বিনোদনমূলক টেলিভিশন চ্যানেল স্টার প্লাস জনপ্রিয় ধারাবাহিক কাহানি ঘার ঘার কি তে ভারত চরিত্রে অভিনয় করেন। তিনি ভারতীয় টেলিভিশন ধারাবাহিক "এসএসএসএইচএইচএইচ... ফির কই হ্যায়" এবং "আমবার ধারায়" অসাধারণ অভিনয়ের মাধ্যমে স্বীকৃতি অর্জন করেন। পরবর্তীতে, তিনি "রাজা কি আয়েগি বারাত" এবং "দো হানসুন কা জুদা" অভিনয় করেন। এছাড়াও তিনি "ইয়ে রিসতা ক্যায় কেহলাতা হ্যায়" রিতুরাজ চরিত্রে অভিনয় করেন।
আলী ভারতের মুম্বাইয়ে ১৯৮৪ সালের ১৩ই ডিসেম্বর তারিখে একটি মুসলিম সম্ভ্রান্ত পরিবারে জন্মগ্রহণ করেন। তিনি ভারতীয় রিয়েলিটি শো বিগ বসে ২০১০ সালের ১০ নভেম্বর টেলিভিশন অভিনেত্রী সারা খান এর সাথে ইসলামী রীতি অণুয়ায়ী বিবাহ বন্ধনে আবন্ধ হন। যাহোক সর্বশেষ ২০১১ সালে তাদের বিবাহ বিচ্ছেদ সংঘঠিত হয়।
শক্তি কাপুর
শক্তি কাপুর (জন্ম ৩ সেপ্টেম্বর ১৯৫৮) একজন ভারতীয় বলিউড অভিনেতা। এছাড়াও তিনি প্রায় তিন দশক ধরে বলিউডের অন্যতম খল-অভিনেতা হিসেবে পরিচিত। তিনি বেশ কয়েকটি চলচ্চিত্রে কমিক ভূমিকা অভিনয় করে প্রসংসা কুড়িয়েছেন। আশির দশক এবং নব্বই দশকে "কাপুর" অন্য সিনিয়র অভিনেতা কাদের খান'র সঙ্গে জুটি বাঁধেন এবং প্রায় শতাধিক চলচ্চিত্রে হাস্যরসাত্মক বা খল-চরিত্রে মানিকজোড় হিসেবে অভিনয় করেন। "কাপুর" সমান চাতুরতার সঙ্গে সব ধরনের চরিত্রে অভিনয় করেছেন।
"কাপুর" ১৯৮২ সালে "শিভাঙ্গী কাপুর"কে বিয়ে করেন। তাদের দুই সন্তান সিদ্ধান্থ কাপুর একজন অভিনেতা ও ডি.জে (ডিস্ক যকি) সহকারী পরিচালক এবং মেয়ে আশিকি ২ খ্যাত শ্রদ্ধা কাপুর বর্তমান সময়ের একজন জনপ্রিয় বলিউড অভিনেত্রী।
১৯৮৩ সালে, জিতেন্দ্র-শ্রীদেবী অভিনীত, "হিম্মাতয়ালা" ও সুভাষ ঘাই এর "হিরো" ব্লকবাস্টার হয়েছিল এবং "কাপুর" উভয় চলচ্চিত্রে প্রধান খলনায়ক ভূমিকায় অভিনয় করেছে। তারপর তিনি দৃঢ়ভাবে বলিউডের সবচেয়ে পরাক্রমশালী খলনায়ক হিসাবে নিজেকে প্রতিষ্ঠিত করেন এবং এই প্রবনতা পরবর্তী দুই দশক ধরে টিকে ছিল।
"কাপুর" ২০০০ সালে বাংলাদেশ এসে সাঈদুর রহমান সাঈদ এর পরিচালনায় এরই নাম দোস্তী: Ties Never Die চলচ্চিত্রে অভিনয় করেছেন এবং ২০০১ সালের প্রথম দিকে এটি মুক্তি লাভ করে। চলচ্চিত্রে প্রধান দুটি চরিত্রে রিয়াজ-শাবনূর অভিনয় করেছেন।
আনশা সায়েদ
আনশা সায়েদ হলেন একজন ভারতীয় মডেল এবং টেলিভিশন অভিনেত্রী। তিনি ভারতীয় বেশ কয়েকটি জনপ্রিয় ধারাবাহিকে অভিনয় করেছেন। যেমনঃ "লাগি তুঝছে লগন" এ লীলাবতি চরিত্রে, এবং জনপ্রিয় অপরাধমূলক গোয়েন্দাভিত্তিক ধারাবাহিক সি.আই.ডি তে পুরবী চরিত্রে অভিনয় করেছেন।
সুকির্তি কান্দপাল
সুকির্তি কান্দপাল হলেন একজন ভারতীয় টেলিভিশন অভিনেত্রী। তিনি "দিল মিল গায়ে" ধারাবাহিকে ডঃ রিদ্দিমা গুপ্ত এবং "প্যায়ার কি ইয়ে এক কাহানি" ধারাবাহিকে পিয়া ধবরিয়াল চরিত্রের জন্য সুপরিচিত। বর্তমানে তিনি "ক্যায়সা ইয়ে ইশক হ্যায় .. আজাব সা রিস্ক হ্যায়" ধারাবাহিকে সিমরান নামে প্রধান নায়িকা চরিত্রে অভিনয় করছেন।
আডিডাস ব্রাজুকা
আডিডাস ব্রাজুকা স্বাগতিক ব্রাজিলে অণুষ্ঠিতব্য ২০১৪ ফিফা বিশ্বকাপ ফুটবল খেলার আনুষ্ঠানিক বল। বিশ্ব ফুটবলের প্রধান নিয়ন্ত্রক সংস্থা ফিফা’র অন্যতম অংশীদার ও ১৯৭০ সাল থেকে ফিফা বিশ্বকাপে বল সরবরাহকারী আডিডাস প্রতিষ্ঠান এ বল তৈরির দায়িত্ব পায়। ফিফা বিশ্বকাপের ইতিহাসে প্রথমবারের মতো ফুটবল সমর্থকদের মাধ্যমে বলের নামকরণ ব্রাজুকা রাখা হয়েছে। নামকরণের জন্য সাধারণ ভোটের আয়োজন করা হয়। দশ লক্ষেরও অধিক ব্রাজিলীয় ফুটবল অণুরাগী তাদের ভোটাধিকার প্রয়োগ করে। এতে ৭০ শতাংশেরও অধিক ভোটের মাধ্যমে ব্রাজুকা নামকরণে ভোটারগণ তাদের সমর্থন ব্যক্ত করে। ব্রাজিলীয় সংস্কৃতির বিষয়াবলীর সাথে মিল রেখে আডিডাস কর্তৃপক্ষ "ব্রাজুকা", "বোসা নোভা" ও "কার্নাভালেস্কা"-সহ তিনটি সম্ভাব্য নামের তালিকা প্রস্তুত করেছিল।
২ সেপ্টেম্বর, ২০১২ তারিখে বলের নামকরণ ঘোষণা করা হয়। স্থানীয় সাংগঠনিক কমিটি ও আডিডাস - যৌথভাবে সাধারণ ভোটের আয়োজন করে। দশ লক্ষাধিক ব্রাজিলীয় ফুটবল ভক্ত তাদের মতামত ভোটের মাধ্যমে প্রদান করে। তন্মধ্যে ৭৭.৮% ভোট ব্রাজুকা নামটি পছন্দ করে। পূর্ব-নির্ধারিত অন্য দু’টি পছন্দসই নামের মধ্যে ছিল বোসা নোভা ও কার্নাভালেস্কা। এ দু’টোয় যথাক্রমে ১৪.৬% ও ৭.৬% ভোট পড়ে।
ফিফা জানায়, অনানুষ্ঠানিক পরিভাষা ব্রাজুকা ব্রাজিলীয়রা তাদের জীবনধারায় জাতীয় বীরত্বগাঁথায় ব্যবহার করে এবং তাদের আবেগ, গর্ব ও সকলকে শুভেচ্ছা বার্তায় ফুটবলের মাধ্যমে প্রতিচ্ছবি হিসেবে তুরে ধরে। শুরুতে বল নির্মাণে চীনের উৎপাদনকারী প্রতিষ্ঠান ব্যর্থ হওয়ায় পাকিস্তানের শিয়ালকোটের ফরোয়ার্ড স্পোর্টস বল তৈরির দায়িত্ব পায়।
ব্রাজুকা বলটি আডিডাস টাঙ্গো ১২ সিরিজের উন্নত সংস্করণ। এতে একই ধরনের ব্ল্যাডার ও আবরণ থাকলেও কাঠামো হিসেবে পৃথক বহিরাবরণ রয়েছে। আডিডাসের বাজারজাতকরণের পুস্তিকায় দাবী করা হয়েছে যে, বলটি একই ওজন ও গোলাকৃতিভাব প্রবল বৃষ্টিপাতেও একই থাকবে। চার বছর পূর্বেকার বিশ্বকাপে ব্যবহৃত আডিডাস জাবুলানি বলের চেয়েও অধিক বায়ুসহচর এটি।
২০১৪ ফিফা বিশ্বকাপ গ্রুপ সি
২০১৪ ফিফা বিশ্বকাপের গ্রুপ সি কলম্বিয়া, গ্রিস, কোত দিভোয়ার এবং জাপানকে নিয়ে গঠিত। এই গ্রুপের খেলা ১৪ জুন থেকে শুরু হয়ে ২৪ জুন ২০১৪ পর্যন্ত চলবে।
দল দুইটি এর আগে একটি মাত্র খেলায় মুখোমুখি হয়েছে। ১৯৯৪ সালে অনুষ্ঠিত ওই প্রীতি খেলায় কলম্বিয়া ২–০ গোলে জয় লাভ করে। এই খেলায় মাঠে নামতে পারবেন না কলম্বিয়ান মধ্যমাঠের খেলোয়াড় ফ্রেদি গুয়ারিন। কেননা, প্যারাগুয়ের বিপক্ষে বিশ্বকাপ বাছাইপর্বের শেষ খেলায় তাকে লাল কার্ড দেখানো হয়।
দল দুইটি এর আগে তিনটি খেলায় মুখোমুখি হয়েছে, যার সবগুলোই ছিল প্রিতি খেলা। তারা সর্বশেষ ২০১০ সালে মুখোমুখি হয়।
সমর মজুমদার
সমর মজুমদার (জন্ম: ফেব্রুয়ারি ১, ১৯৫৭) বাংলাদেশি চিত্রশিল্পী, যিনি প্রচ্ছদশিল্পী হিসেবেই বেশ পরিচিত। তিনি প্রায় তিনদশক ধরে প্রচ্ছদশিল্পী হিসেবে বইয়ের প্রচ্ছদকে ক্যানভাস হিসেবে প্রায় পাঁচ শতাধিক প্রচ্ছদ করেছেন।
তার শিল্পকর্মকে প্রাচ্য এবং পাশ্চাত্যরীতির মিশ্রণ বলা হয়ে থাকে, যেখানে ঐতিহ্যের অনুসন্ধানের পাশাপাশি আধুনিকতার সংযোগ ঘটেছে।
অ্যারেনা করিন্থিয়ান্স
অ্যারেনা করিন্থিয়ান্স ব্রাজিলের সাঁও পাউলো এলাকায় অবস্থিত একটি আন্তর্জাতিকমানের স্টেডিয়াম। এ স্টেডিয়ামটি করিন্থিয়ান্স পলিস্তা স্পোর্ট ক্লাবের প্রধান অনুশীলনী মাঠ। এটি ব্রাজিলীয় লীগের শীর্ষ গ্যালারীবিশিষ্ট পঞ্চম বৃহত্তম ও ব্রাজিলের এগারোতম সর্ববৃহৎ স্টেডিয়াম হিসেবে এর পরিচিতি রয়েছে। স্টেডিয়ামটির দর্শক ধারণ সক্ষমতা হচ্ছে ৪৮,২৩৪। ২০১৪ সালে অনুষ্ঠিত ফিফা বিশ্বকাপ চলাকালে স্টেডিয়ামটি অ্যারেনা দ্যঁ সাঁও পাউলো নামে পরিচিতি পায়। ১২ জুন, ২০১৪ তারিখে অনুষ্ঠিত উদ্বোধনী খেলাসহ বিশ্বকাপের সর্বমোট ছয়টি খেলা এখানে অনুষ্ঠিত হবে। উদ্বোধনী খেলায় কমপক্ষে ৬৫,০০০ আসন ধারণের শর্ত পালনে অতিরিক্ত আরও অস্থায়ী আসনের ব্যবস্থা করার ফলে এ সময়ে আসন সংখ্যা ৬১,৬০৬টি হয়। বিশ্বকাপ শেষে অস্থায়ী আসনগুলো তুলে নেয়া হবে।
ফিফা কর্তৃক মরুম্বি স্টেডিয়ামে খেলার অনুপযোগী পরিবেশ দৃশ্যমান হওয়ায় স্থানীয় বিশ্বকাপ কমিটি এর বিকল্প স্টেডিয়াম খুঁজতে থাকে ও অ্যারেনা করিন্থিয়ান্স স্টেডিয়াম কর্তৃপক্ষকে উদ্বোধনী খেলা আয়োজনের আমন্ত্রণ জানায়। ফিফা তাদের পরামর্শকে গ্রহণ করে ও ১০ অক্টোবর, ২০১১ তারিখে এ সিদ্ধান্তকে চূড়ান্তরূপ দান করে। ফিফা’র চাহিদামাফিক স্টেডিয়ামের অঙ্গসজ্জার ব্যয়ভার ব্রাজিলীয় রিয়াল R$৩৩৫ মিলিয়ন থেকে R$১.০৭ বিলিয়নে পৌঁছে যায়। এরফলে সাজসরঞ্জাম, আসবাবপত্র ও অবকাঠামোর ব্যয়ভার কমাতে বেশ কাটছাট করতে হয়। ফিফা’র সাথে ব্রাজিল সরকারের চুক্তির ফলে বিশ্বকাপ সংক্রান্ত সকল ধরনে অবকাঠামো নির্মাণে কেন্দ্রীয় সরকার থেকে কোনরূপ কর ধার্য করা হয়নি। অবশেষে এ খরচ R$৮২০ মিলিয়নে ব্রাজিলীয় রিয়ালে চূড়ান্ত করা হয়।
১৫ এপ্রিল, ২০১৪ তারিখে করিন্থিয়ান্সকে স্টেডিয়ামের দায়িত্ব বুঝিয়ে দেয়া হয়। ২০ মে, ২০১৪ তারিখে বিশ্বকাপের খেলা আয়োজনের প্রেক্ষিতে অ্যারেনাকে ফিফা’র কাছে প্রতিযোগিতা আয়োজনের জন্য হস্তান্তর করা হয়। মে, ২০১৪ সাল পর্যন্ত অ্যারেনায় R$৯৮৫ মিলিয়ন ব্রাজিলীয় রিয়াল ব্যয় করা হয়। অবকাঠামো নির্মাণ ও মেরামতে ২৬ হাজার ব্যক্তির চাকুরি দেয়া হয়।
আ নিউ ডিল ফর এশিয়া
আ নিউ ডিল ফর এশিয়া () মালয়েশিয়ার সাবেক প্রধানমন্ত্রী ও আধুনিক মালয়েশিয়ার স্থপতি মাহাথির বিন মোহাম্মদ রচিত বিশ্ব অর্থনীতি এবং রাজনীতি সম্পর্কিত গ্রন্থ। এটি ১০ জুলাই, ১৯৯৯ সালে করোনেট বুক ইনকর্পোরেশন থেকে গ্রন্থাকারে প্রকাশিত হয়।
২০২২ ফিফা বিশ্বকাপ
২০২২ ফিফা বিশ্বকাপ () হচ্ছে ফিফা বিশ্বকাপের ২২তম আসর। এটি একটি আন্তর্জাতিক ফুটবল প্রতিযোগিতা যা অনুষ্ঠিত হবে আরব আমিরাতের দেশ কাতারে।
২০১৪ সাল পর্যন্ত, কাতার পূর্ববর্তী ফিফা বিশ্বকাপের জন্যে যোগ্য ছিলো না।
স্টার ওয়ান
স্টার ওয়ান ছিল একটি ভারতীয় যুব টেলিভিশন চ্যানেল যেটি প্রাথমিকভাবে মুম্বাই ভিত্তিক হিন্দি বিনোদনমূলক চ্যানেল হিসেবে সম্প্রচার করা হত। চ্যানেলটি ২০০৪ সালের ১ নভেম্বর তারিখে চালু করা হয়। এটির প্রাথমিকভাবে সম্প্রচারিত অনুষ্ঠান রিমিক্স অত্যন্ত জনপ্রিয় হয়ে ওঠে। পরবর্তীতে চ্যানেলটি আর অনেক জনপ্রিয় অনুষ্ঠানমালা প্রচার করে; যেমনঃ "দ্যা গ্রেট ইন্ডিয়ান লাফার চ্যালেঞ্জ, নাচ বালিয়ে, জারা নাচকে দিখা, সারাভাই ভার্সেস সারাভাই, ইন্সট্যান্ট খিচদি, স্পেশাল স্কোয়াড, এসএসএসএইচএইচএইচ...ফির কই হ্যায়, রিমিক্স, দিল মিল গায়ে, মিলে জাব হাম তুম, লাভ নে মিলে দি জোড়ি, রাং বাদালতি ওধানি, গীত হুয়ে সাবছে প্যায়ারে এবং প্যায়ার কি ইয়ে ইক কাহানি"। এশিয়ার নিউজ কর্পোরেশনের স্টার টিভি নেটওয়ার্ক এর অংশ ফক্স ইন্টারন্যাশনাল চ্যানেলের অধীনে বিশ্বব্যাপী সম্প্রচারিত হয়ে থাকে। স্টার ওয়ান ছিল ভারতের সবচেয়ে জনপ্রিয় সাধারণ বিনোদনমূলক চ্যানেলগুলির মধ্যে অন্যতম একটি যেটি পরবর্তীতে লাইফ ওকে নামে স্থানান্তর করা হয়। এটির সহোদর চ্যানেল হল স্টার প্লাস, এছাড়াও সনি এন্টারটেইনমেন্ট টেলিভিশন, কালারস, জি টিভি, ইমাজিন টিভি, সাব টিভি এবং সাহারা ওয়ান অন্তর্ভুক্ত করা হয়।
স্টার ওয়ান ২০১১ সালের ১৮ ডিসেম্বর তারিখে স্থগিত করা হয়; এটির শেষ দুই অনুষ্ঠান ছিল "প্যায়ার কি ইয়ে এক কাহানি" এবং "গীত হুয়ে সাবছে প্যায়ারে" ধারাবাহিক। চ্যানেলটি ২০১১ সালের ১৮ ডিসেম্বর তারিখে স্টার নেটওয়ার্ক কর্তৃক লাইফ ওকে নামে পুণ:রায় নামান্তর করা হয়।
স্টার ওয়ান ২০১২ সালের ২৮ মে তারিখ পর্যন্ত ইউকে এবং আয়ারল্যান্ডের সম্প্রচার অব্যাহত ছিল; যখন এটাকে লাইফ ওকে নামে পুন:নামান্তর করার জন্য ঠিক করা হয়েছিল।
বরদৈচিলা
বরদৈচিলা ভারতের উত্তর-পূর্বাঞ্চলে হওয়া একটি মৌসুমী ঘূর্ণিঝড়ের নাম। প্রতিবছর বরদৈচিলার প্রকোপে ঘড়-বাড়ি ও ফসলের ক্ষতি হয়। এই ঝড়ের প্রকোপ অসমে বেশী দেখা যায়। বৎসরের চৈত্র মাস থেকে বৈশাখ মাস পর্যন্ত এই ঘূর্ণিঝড় বেশী ঘটে।
লোকবিশ্বাস মতে, রাক্ষসকন্যা "বরদৈচিলা" এই ঝড়ের সৃষ্টিকর্তা। রাক্ষসকন্যার নামানুসারে এই ঘূর্ণিঝড়কে বরদৈচিলা বলা হয়।
লোককথিত মতে, বরদৈচিলা বিবাহিত রাক্ষস কন্যা ছিল। একজন বিবাহিত নারী রুপে বরদৈচিলা সবার মন জয় করার চেষ্টা করতেন কিন্তু তাঁর স্বামী বরদৈচিলার প্রতি সর্বদা রাগান্বিত থাকতেন। চৈত্র মাসের দিনে স্বামীর সংঙ্গে বরদৈচিলার ঝগড়া হয়। রাগান্বিত হয়ে রাক্ষস কন্যা নিজ মাতৃগৃহে যাওয়ার জন্য প্রস্তুত হন। বরদৈচিলা প্রবল বেগে উড়ে আসতে থাকার জন্য তুফানের সৃষ্টি হয় এবং এই তুফান ঘর-বাড়ি, গাছ-পালা, ফসল সব ধ্বংস করে দেয়। রাক্ষস কন্যা বরদৈচিলা এই ধ্বংসের মূল কারণ বলে এই ঘূর্ণিঝড় বরদৈচিলা নামে পরিচিত। বরদৈচিলা ঝড়কে শান্ত হওয়ার উদ্দেশ্যে উঠানে দর্পন, চিরুণী ও আসন (পিড়ি বা পিড়া) দেওয়া হয় । জৈষ্ঠ মাসের প্রথম দিন বরদৈচিলা নিজ মাতৃ থেকে বিদায় নেয় । এই সময়ে বরদৈচিলা বিদায়ের বেদনায় কেঁদে উঠে চোখ থেকে অশ্রু বের হয় । এই চোখের জল বৃষ্টি রুপে পৃথিবীতে পতিত হয় । লোকবিশ্বাস মতে বরদৈচিলা প্রতি বৎসর বৈশাখ মাসে মাতৃগৃহে আসেন ও জৈষ্ঠ মাসে স্বামী গৃহে প্রত্যবর্তন করেন।
বরদৈচিলা ঘূর্নিঝড়ের আগমন অসমে বিহুর সংবাদ দেয়। এই ঝড় অসমবাসীদের মনে বিহুর অনুভব জাগায়। অসমের বড়ো জনজাতিরা এই সমরে বৈশাগু নামক উৎসব পালন করেন । বরদৈচিলার প্রসঙ্গে গাওয়া জনপ্রিয় লোকগীত নিম্নরূপ:
বঙ্গানুবাদ: বিরিনার পাতা ব্রক্ষপুত্রের জলে হাবুডুবু, বগ পাখি নীল আকাশে উড়ছে, বৈশাখী আসছে বরদৈচিলার রুপ নিয়ে ।
চার (চলচ্চিত্র)
চার খ্যাতনামা পরিচালক সন্দীপ রায় পরিচালিত এবং শ্রী ভেঙ্কটেশ ফিল্মস ও সুরিন্দার ফিল্মসের ব্যানারে শ্রীকান্ত মোহ্‌তা, মাহেন্দ্র সোনী ও নিসপাল সিং রানে প্রযোজিত একটি ২০১৪ সালের চলচ্চিত্র। এ চলচ্চিত্রটি চারটি ভিন্ন ভিন্ন গল্পঃ পরশুরামের "বটেশ্বরের অবদান", শরদিন্দু বন্দ্যোপাধ্যায়ের "পরীক্ষা" এবং সত্যজিৎ রায়ের "কাগতাড়ুয়া" ও "দুই বন্ধু" এর ওপর নির্মিত হয়েছে। এতে অভিনয় করবেন শাশ্বত চট্টোপাধ্যায়, আবীর চট্টোপাধ্যায়, কোয়েল মল্লিক, পরাণ বন্দ্যোপাধ্যায় (প্রধান ভূমিকায়) ও শ্রীলেখা মিত্র, পীযূষ গঙ্গোপাধ্যায়, সুদীপ্তা চক্রবর্তী, রজতাভ দত্ত (পার্শ্ব চরিত্র) প্রমুখ।
চলচ্চিত্রটি ১৩ই জুন, ২০১৪ সালে মুক্তি পায়।"চার" চলচ্চিত্রটি বিভিন্ন লেখকের চারটি ছোটগল্পের সমন্বয়ে তৈরি। যথাঃ
"এবেলা" এই চলচ্চিত্রকে দিয়ে চলচ্চিত্রের বর্ণনাশৈলী, কলাকুশলীর অভিনয় ও ঘটনাচ্ছটার প্রশংসা করে।
২০১৪ ফিফা বিশ্বকাপ গ্রুপ ডি
২০১৪ ফিফা বিশ্বকাপের গ্রুপ ডি উরুগুয়ে, কোস্টারিকা, ইংল্যান্ড, এবং ইতালিকে নিয়ে গঠিত। এটিই একমাত্র গ্রপ যেখানে এক এর অধিক পূর্বে বিশ্বকাপ বিজয়ী দল রয়েছে। গ্রুপ ডিতে তিনটি বিশ্বকাপজয়ী দল রয়েছে যাদের মধ্যে কমপক্ষে একটি একটি দল গ্রুপ পর্ব হতে বাদ পড়বে। এই গ্রুপের খেলা ১৪ জুন থেকে শুরু হয়ে ২৪ জুন ২০১৪ পর্যন্ত চলবে।
দুই দল এর আগে আটটি খেলায় মুখোমুখি হয়েছে। সর্বশেষ তারা ২০০৯ সালে মুখোমুখি হয় ২০১০ বিশ্বকাপের কনকাকাফ - কনমেবল প্লে-অফে। যেখানে উরুগুয়ে দুই লেগ মিলিয়ে ২-১ গোল ব্যবধানে জয় লাভ করে এবং ২০১০ বিশ্বকাপে অংশগ্রহণের সুযোগ পায়। এই প্রথম বিশ্বকাপের এক খেলায়তেই কোস্টা রিকা তিন গোল করে এবং উরুগুয়েও প্রথমবারের মত বিশ্বকাপে দক্ষিণ আমেরিকা বা ইউরোপের বাহিরের কোন দলের বিপক্ষে পরাজিত হয়।
দুইটি দল এর আগে ২৪টি খেলায় মুখোমুখি হয়েছে, যার মধ্যে ১৯৯০ বিশ্বকাপের তৃতীয় স্থান নির্ধারণী খেলাটি উল্লেখযোগ্য, যেখানে ইতালি ২-১ গোলের ব্যবধানে জয় লাভ করে। দল দুইটি সাম্প্রতিক মুখোমুখি হয় উয়েফা ইউরো ২০১২ এর কোয়ার্টার-ফাইনালে। খেলাটি গোলশুন্য ড্র হওয়ার পর পেনাল্টি শুটআউটে জয় লাভ করে ইতালি।
২০১৪ ফিফা বিশ্বকাপ গ্রুপ ই
২০১৪ ফিফা বিবকাপের গ্রুপ ই সুইজারল্যান্ড, ইকুয়েডর, ফ্রান্স, এবং হন্ডুরাসকে নিয়ে গঠিত। এই গ্রুপের খেলা ১৫ জুন থেকে শুরু হয়ে ২৫ জুন ২০১৪ পর্যন্ত চলবে।
এটিই দুই দলের প্রথম সাক্ষাৎ। খেলায় সুইজারল্যান্ডের পক্ষে জয়সূচক গোলটি করেন হারিস সেফেরোভিচ। ইনজুরি সময়ের মাত্র ৩০ সেকেন্ড বাঁকি থাকতে তিনি এই গোলটি করেন।
এটিই দুই দলের প্রথম সাক্ষাৎ। শুরুতে জাতীয় সঙ্গীত ছাড়াই খেলাটি শুরু হয়।
দল দুইটি এর আগে একটি মাত্র খেলায় মুখোমুখি হয়েছিল, ২০১০ বিশ্বকাপের গ্রুপ পর্বে। খেলাটি গোলশূন্য ড্র হয়েছিল।
জের্ডান শাকিরির হ্যাট্রিক ছিল এই প্রতিযোগিতার দ্বিতীয় হ্যাট্রিক। খেলার ফলাফল বিশ্বকাপ থেকে হন্ডুরাসের বিদায় নিশ্চিত করে।
২০১৪ ফিফা বিশ্বকাপ গ্রুপ এফ
২০১৪ ফিফা বিশ্বকাপের গ্রুপ এফ আর্জেন্টিনা, বসনিয়া ও হার্জেগোভিনা, ইরান, এবং নাইজেরিয়াকে নিয়ে গঠিত। এই গ্রুপের খেলা ১৫ জুন থেকে শুরু হয়ে ২৫ জুন পর্যন্ত চলবে।
দুইটি দল এর আগে দুইবার প্রীতি খেলায় মুখোমুখি হয়েছে, অতি সম্প্রতি ২০১৩ সালে।
এই খেলার মাধ্যমে বিশ্বকাপে অভিষেক হয় বসনিয়া ও হার্জেগোভিনার। মাত্র তিন মিনিটের মধ্যেই তারা পিছিয়ে পড়ে। লিওনেল মেসির ফ্রি কিক থেকে নেওয়া শটে বল মার্কোস রোহোর মাথায় সামান্য স্পর্শ করে সিয়াদ কোলাশিনাচের পায়ে লেগে গোলপোস্টে ধুকে যায়। দ্বিতীয়ার্ধে, মেসি পেনাল্টি অঞ্চলের বাহিরে থেকে নেওয়া শটে গোল করে ব্যবধান দ্বিগুণ করেন। খেলার পাঁচ মিনিট বাঁকি থাকতে বসনিয়া ও হার্জেগোভিনা একটি গোল শোধ করে। সেনাদ লুলিচের পাস থেকে দেশের পক্ষে বিশ্বকাপের প্রথম গোলটি করেন বদলি হিসেবে নামা ভেদাদ ইবিশেভিচ।
কোলাশিনাচের আত্মঘাতী গোলটি খেলার দুই মিনিট নবম সেকেন্ডে ঘটে, যা বিশ্বকাপের ইতিহাসের দ্রুততম আত্মঘাতী গোল হিসেবে নতুন রেকর্ড গরে। আগের রেকর্ডটি ছিল প্যারাগুয়ের কার্লোস হেমারার (দুই মিনিট ৪৬ সেকেন্ড), যিনি ২০০৬ বিশ্বকাপের গ্রুপ পর্বে ইংল্যান্ডের বিপক্ষে খেলায় গোলটি করেছিলেন।
এর আগে ১৯৯৮ সালে, দুইটি দল একবার প্রীতি খেলায় মুখোমুখি হয়েছিল।
গোলবিহীন এই খেলায়, ৩৪ মিনিটে একটি সুযোগ পায় ইরান, কিন্তু রেজা ঘুচানেজাদের সেই প্রচেষ্টা ব্যর্থতে পরিণত করেন নাইজেরিয়ার গোলরক্ষক ভিনসেন্ট এনিয়েমা। দ্বিতীয়ার্ধে, ইনজুরি সময়ে নাইজেরিয়া একটি সুযোগ পায়, কিন্তু শোলে অ্যামেওবির সেই সুযোগ নষ্ট হওয়ার ফলে গোল শূন্য সমতায় শেষ হয় ম্যাচটি।
এটি ছিল এই টুর্নামেন্টের প্রথম ড্র, এর আগের ১২ ম্যাচ কোন না কোন দল জয় পেয়েছিল। ১৯৩০ সালের পর এটি ছিল কোন একক টুর্নামেন্টে ড্রয়ের জন্য দীর্ঘ প্রতীক্ষা, যেখানে টুর্নামেন্টের আর কোন ম্যাচ ড্র হয়নি।
এর আগে ১৯৭০ সালে দল দুইটি একটি প্রীতি খেলায় মুখমুখি হয়েছিল।
আক্রমণ প্রধান আর্জেন্টিনা দলের বিপক্ষে ভালোই সূচনা করেছিল ইরানের রক্ষণাত্মক দল। দ্বিতীয়ার্ধে তারা আর্জেন্টিনার রক্ষণভাগের কিছু দুর্বল অংশ দিয়ে কয়েকটি অসফল আক্রমণও করে। খেলা শেষ হওয়ার তিন মিনিট আগে ইরানের রেজা ঘুচান্নেজহাদ একটি লম্বা পাস থেকে আক্রমণের সূচনা করেন যা সামান্যর জন্য ব্যর্থ হয়। ইরানী মিডফিল্ডার আশকান দেজাগাহর একটি হেডার ফিরিয়ে দেন সার্হিও রোমেরো।
ইরানের রক্ষণাত্মক দল তাদের দ্বিতীয় খেলাকেও গোলশূন্য ড্র করাতে প্রায় সফল হয়ে গিয়েছিল, কিন্তু দ্বিতীয়ার্ধের ইনজুরি সময়ে খেলার একমাত্র গোলটি করেন লিওনেল মেসি। রাইট উইঙ্গে এজেকিয়েল লাভেজ্জির পাস থেকে বল পেয়ে তিনি কিছুটা ভেতরের দিকে চলে যান এবং বাম পায়ের বাঁকানো শট থেকে গোল করেন। এই জয়ের মাধ্যমে আর্জেন্টিনা নক-আউট পর্বে নিজেদের স্থান নিশ্চিত করে।
দল দুইটি এর আগে কখনও মুখোমুখি হয়নি।
খেলার ২১তম মিনিটে বসনিয়ান ফরোয়ার্ড এদিন জেকোর একটি গোল অফসাইড হিসেবে বাতিল করা হয়। যদিও পরবর্তীকালে রিপ্লেতে দেখা যায় যে তা অফসাইড ছিলনা। সাত মিনিট পরেই নাইজেরিয়ার পিটার অডেমউইঞ্জি গোল করে দলকে এগিয়ে নিয়ে যান। দ্বিতীয়ার্ধে, জেকো তার দলকে সমতায় ফেরানোর একটি ভালো সুযোগ পান, কিন্তু তার শট ফিরিয়ে দেন নাইজেরিয়ান গোলরক্ষক ভিনসেন্ট এনিমা। এই খেলায় পরাজয়ের মাধ্যমে বসনিয়া ও হার্জেগোভিনার বিশ্বকাপ থেকে বাদ পড়া নিশ্চিত হয়ে যায়।
দল দুইটি এর আগে ছয়টি খেলায় মুখোমুখি হয়েছিল। যার মধ্যে তিনবার বিশ্বকাপের গ্রুপ পর্বে। এর সবগুলোই জিতেছে আর্জেন্টিনা। (১৯৯৪: ২–১; ২০০২: ১–০; ২০১০: ১–০). ২০১০ সালের খেলায় নাইজেরিয়ার গোলরক্ষক ভিনসেন্ট এনেইমা আর্জেন্টিনাকে ব্যবধান বাড়াতে এবং লিওনেল মেসিকে গোলহীন রাখতে সবচেয়ে বড় ভুমিকা রাখেন।
২০০৮ গ্রীষ্মকালীন অলিম্পিকে দৌড়বাজী – মহিলাদের শট পাট
২০০৮ অলিম্পিক গেমসে মহিলাদের শট পাট প্রতিযোগিতা আগস্টের ১৬ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
এই বিভাগে নিউজিল্যান্ডের ভ্যালেরি ভিলি ২০.৫৬ মিটার ছুঁড়ে স্বর্ণপদক জয় করেন।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
ন্যূনতম যোগ্যতার মাপকাঠি: ন্যূনতম ১৮.৪০ মিটার (Q) বা সেরা ১২জন (q) ফাইনালে যাবে।
২০১৪ ফিফা বিশ্বকাপ গ্রুপ জি
২০১৪ ফিফা বিশ্বকাপের গ্রুপ জি জার্মানি, পর্তুগাল, ঘানা, এবং যুক্তরাষ্ট্রকে নিয়ে গঠিত। এই গ্রুপের খেলা ১৬ জুন থেকে শুরু হয়ে ২৬ জুন ২০১৪ পর্যন্ত চলবে।
এর আগে দল দুইটি ১৭বার মুখোমুখি হয়েছে, যার মধ্যে ২০০৬ বিশ্বকাপের তৃতীয় স্থান নির্ধারণী খেলাটি উল্লেখযোগ্য, যেখানে জার্মানি ৩-১ গোলে জয় লাভ করে। অতি সম্প্রতি তারা উয়েফা ইউরো ২০১২ এর গ্রুপ পর্বে মুখোমুখি হয় যেখানে জার্মানি ১-০ গোলে জয় লাভ করে।
এর আগে দল ঘানা ও মার্কিন যুক্তরাষ্ট্র দুইটি খেলায় মুখোমুখি হয়। দুইটিই বিশ্বকাপের মূল পর্বে। এবং উভয় খেলায়ই জয় লাভ করে ঘানা। ২০০৬ এর গ্রুপ পর্বে তারা ২-১ গোলে জয় লাভ করে এবং ২০১০ এর ১৬ দলের পর্বে, তারা অতিরিক্ত সময়ে আবারও ২-১ গোলে জয় লাভ করে।
দুই দল এর আগে নয়বার মুখোমুখি হয়েছিল। এর মধ্যে ফিফা বিশ্বকাপে দুইবার, যার সবগুলোই জিতেছে জার্মানি (১৯৯৮, গ্রুপ পর্ব: ২–০; ২০০২, কোয়ার্টার-ফাইনাল: ১–০). মার্কিন যুক্তরাষ্ট্রের বর্তমান কোচ ইয়ুর্গেন ক্লিন্সমান জার্মানির হয়ে তিনটি বিশ্বকাপে খেলেছেন (১৯৯৮ বিশ্বকাপে যুক্তরাষ্ট্রের বিপক্ষে খেলায় তিনি জার্মানির পক্ষে দ্বিতীয় গোলটি করেন) এবং ২০০৬ বিশ্বকাপে কোচ হিসেবে দায়িত্ব পালন করেছেন। সেসময় জার্মানির বর্তমান কোচ ইওয়াকিম লু তার সহকারী ছিলেন। অবশ্য ২০০৬ বিশ্বকাপের পরেই লু তার স্থলাভিষিক্ত হন।
২০১৪ ফিফা বিশ্বকাপ গ্রুপ এইচ
২০১৪ ফিফা বিশ্বকাপের গ্রুপ এইচ বেলজিয়াম, আলজেরিয়া, রাশিয়া, এবং দক্ষিণ কোরিয়াকে নিয়ে গঠিত। এই গ্রুপের খেলা ১৭ জুন থেকে শুরু হয়ে ২৬ জুন ২০১৪ পর্যন্ত চলবে।
এর আগে এই দুই দল দুইটি প্রীতি খেলায় মুখোমুখি হয়েছিল, অতি সম্প্রতি ২০০৩ সালে।
প্রথমার্ধে আলজেরিয়ার সুফিয়ান ফাইঘুলি পেনাল্টি কিক থেকে গোল করে দলকে ১-০ গোলে এগিয়ে নিয়া যান। দ্বিতীয়ার্ধে দুই গোল করার মাধ্যমে বেলজিয়াম তাদের জয় নিশ্চিত করে। দুইটি গোলই করেন বদলি খেলোয়াড়রা। সমতাসূচক গোলটি করেন মারুয়ান ফেলাইনি। ইদেন আজার্দের পাস থেকে খেলার জয়সূচক গোলটি করেন দ্রিস মের্তেন্স।
ইউটিসি−০৩:০০
ইউটিসি−০৩:০০ একটি সময় অঞ্চল, যা স্থানাংকিত আন্তর্জাতিক সময় (ইউটিসি) থেকে ৩ ঘণ্টা পিছনে।তাদের মান সময় হিসাবে আছে
তাদের মান সময় হিসাবে আছে
ঢাকা আন্তর্জাতিক চলচ্চিত্র উৎসব
ঢাকা আন্তর্জাতিক চলচ্চিত্র উৎসব ঢাকা, বাংলাদেশে অনুষ্ঠিত একটি দ্বিবার্ষিক চলচ্চিত্র উত্সব। ১৯৯২ সালে প্রথম উৎসবটি শুরু হয়। প্রথমদিকে উৎসবটি বার্ষিক ভিত্তিতে আয়োজন করা হত কিন্তু ১৯৯৫ সালে হতে উৎসবটি দ্বিবার্ষিক ভাবে আয়োজন করা হচ্ছে। এটি বাংলাদেশে সবচেয়ে মর্যাদাপূর্ণ চলচ্চিত্র উত্সব, স্থানীয় চলচ্চিত্র নির্মাতাদের মূলধারার বিশ্ব চলচ্চিত্রে পরিচয় করিয়ে দিতে পাশাপাশি বাংলাদেে সুস্থ চলচ্চিত্র সংস্কৃতির প্রচারে উৎসবটি নিবেদিত হয়। উত্সবটি রেনবো ফিল্ম সোসাইটি কর্তৃক প্রতিষ্ঠিত হয়েছিল। এই পর্যন্ত উৎসবটি চতুর্দশবার অনুষ্ঠিত হয়েছে।
মাতাল তরণী
মাতাল তরণী বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি সমালোচনা গ্রন্থ। ১৯৯২ সালে প্রথম বাংলাদেশের কাকলী প্রকাশনী, ঢাকা থেকে এটি প্রকাশিত হয়। পরবর্তীতে ফেব্রুয়ারি ২০০৯ সালে (ফাল্গুন, ১৩৯৮ বঙ্গাব্দ) একুশে গ্রন্থমেলায় আগামী প্রকাশনী, ঢাকা থেকে এটি পুনরায় গ্রন্থাকারে প্রকাশিত হয়।
হুমায়ুন আজাদ এই সমালোচনা গ্রন্থ উৎসর্গ করেছেন বাংলাদেশী লেখক, প্রাবন্ধিক ও শিক্ষক সিরাজুল ইসলাম চৌধুরীকে।
এই গ্রন্থে মোট ৩৬টি সমালোচনা প্রবন্ধ অন্তর্ভুক্ত হয়েছে। প্রবন্ধসমূহের নাম হলো:
প্যারীচরণ সরকার
প্যারীচরণ সরকার () (২৩ জানুয়ারি, ১৮২৩ – ৩০ সেপ্টেম্বর, ১৮৭৫), ছিলেন একজন শিক্ষাবিদ, সমাজসংস্কারক এবং উনিশ শতকের বাঙলার পাঠ্যপুস্তক রচয়িতা। তার পাঠ্যবই মালা বাঙালির এক সমগ্র প্রজন্মকে ইংরেজি ভাষায় পরিচিত করেছে। তাঁর পাঠ্যবইসমূহ লক্ষ কপি বিক্রি হয়েছে এবং অধিকাংশ ভারতীয় ভাষায় অনূদিত হয়েছে। তিনি বাংলায় নারী শিক্ষার অগ্রদূত ছিলেন এবং এজন্য তাঁকে 'প্রাচ্যের আর্নল্ড' বলা হতো। তিনি তাঁর সময়কালে সুরাপান নিবারকরূপে সকলের দৃষ্টি ও শ্রদ্ধা আকর্ষণ করেছিলেন। বাঙালির ইংরেজি শিখবার তৎকালীন প্রবণতায় তাঁর রচিত 'ফার্স্ট বুক' বইটি বাঙলার সামাজিক ইতিহাসে অক্ষর-মূর্তি হয়ে আছে।
প্যারীচরণ সরকার ডেভিড হেয়ারের পটলডাঙ্গার পাঠশালায় প্রাথমিক শিক্ষা সমাপ্ত করেন। ১৮৩৮ সালে হেয়ার সাহেবের স্কুল থেকে জুনিয়র স্কলারশিপ পরীক্ষায় মাসিক আট টাকা বৃত্তি লাভ করেন। অতপর হিন্দু কলেজে ভর্তি হন। সেখানে সিনিয়র স্কলারশিপ পরীক্ষায় মাসিক চল্লিশ টাকা বৃত্তি লাভ করেন। ১৮৪৩-এ হিন্দু কলেজের শিক্ষা শেষ করেন।
হিন্দু কলেজের শিক্ষা শেষ করে কিছুকাল হুগলী ব্যাংকে চাকরি করার পর হুগলী স্কুলে শিক্ষকতার কাজে যোগ দেন। কালীকৃষ্ণ মিত্র, নবীনকৃষ্ণ মিত্র প্রমুখদের সহায়তায় তিনি বারাসত শহরে মহিলাদের জন্যে প্রথম বিদ্যালয় স্থাপনের অন্যতম কারিগর ছিলেন। ১৮৪৬-১৮৫৪ বারাসত গভর্নমেন্ট স্কুলের প্রধান শিক্ষক ছিলেন। সেখানে কৃষি বিদ্যালয় স্থাপনে বিশেষ ভূমিকা পালন করেন। কুলুটোলা ব্রাঞ্চ স্কুলের প্রধান শিক্ষকরূপে আট বছর দায়িত্ব পালন করেন। তাঁর চেষ্টায় স্কুলটির নাম পরিবর্তিত হয়ে হেয়ার স্কুল হয়। ১৮৬৩ সালে প্রেসিডেন্সি কলেজের অস্থায়ী অধ্যাপক হিসেবে যোগদান করেন এবং ১৮৬৭ সালে ঐ পদে স্থায়ী হয়ে আমৃত্যু কাজ করেন। বাংলার নবজাগরণে তাঁর সক্রিয় ভূমিকা ছিলো। স্ত্রীশিক্ষা প্রচারে একাধিক বিদ্যালয় স্থাপন করেন। বিধবাবিবাহ প্রচারেও বিদ্যাসাগরকে সাহায্য করেছিলেন। কৃষি বিদ্যালয়ে বিজ্ঞান শিক্ষার সুষ্ঠু বন্দোবস্ত করেন। নারী শ্রমিকগণের সন্তানদের শিক্ষার জন্য তিনি কারিগরি বিদ্যালয় স্থাপন করেন এবং বেথুন স্কুলে মেয়েদের পাঠানোর জন্য অভিভাবকদের প্রভাবিত করেন। ১৮৬৬ সালে সরকারি সংবাদপত্র 'এডুকেশন গেজেট ও সাপ্তাহিক বার্তাবহ'-এর সম্পাদনার ভার গ্রহণ করেছিলেন।
জলপাই রঙের অন্ধকার
জলপাই রঙের অন্ধকার (ইংরেজি: Jolpai Ranger Andhakar) বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি সমালোচনা গ্রন্থ। ১৯৯২ সালে প্রথম বাংলাদেশের সময় প্রকাশন, ঢাকা থেকে এটি প্রকাশিত হয়। পরবর্তীতে ফেব্রুয়ারি ২০১০ সালে (ফাল্গুন, ১৪১৬ বঙ্গাব্দ) একুশে গ্রন্থমেলায় আগামী প্রকাশনী, ঢাকা থেকে এটি পূনরায় গ্রন্থাকারে প্রকাশিত হয়।
হুমায়ুন আজাদ এই সমালোচনা গ্রন্থ উৎসর্গ করেছেন সানিয়া গফুর, সেগুফতা আহসান এবং মৌলি আজাদকে।
এই গ্রন্থে মোট ২৮টি সমালোচনা প্রবন্ধ অন্তর্ভুক্ত হয়েছে। প্রবন্ধসমূহের নাম হলো:
কলকাতার ইহুদী
কলকাতায় ইহুদী নিষ্পত্তির ইতিহাস অষ্টাদশ শতাব্দীতে শুরু হয়েছিলো। কলকাতার ইহুদী সম্প্রদায়ের বেশিরভাগই বাগদাদি ইহুদী। কলকাতায় ইহুদী নিষ্পত্তির যখন পূর্ণবিকাশ হয় তখন কলকাতায় ইহুদী সম্প্রদায়ের মানুষের সংখ্যা ছিল প্রায় ৬০০০। ইস্রায়েল ইহুদী রাষ্ট্র গঠনের পর, কলকাতায় ইহুদীদের সংখ্যা হ্রাশ পায়। বর্তমানে কলকাতায় ১০০-এর কম ইহুদী মানুষের বসবাস।
ভারতে ব্রিটিশ শাসনকালে, কলকাতা একটি সমৃদ্ধ নগর ছিল। সেই সময় কলকাতা ব্রিটিশ ভারতের রাজধানী ও প্রধান বাণিজ্য নগর ছিল। সেই সময় অসংখ্য সম্প্রদায়ের মত ইহুদী সম্প্রদায়ও বাণিজ্য করতে আকৃষ্ট হয়। কলকাতার প্রথম রেকর্ড অনুযায়ি ইহুদী অধিবাসী ১৭৯৮ সালে কলকাতায় এসেছেন শালোম আহারন্ ওবাদিয়া কোহেন। কোহেন ১৭৬২ সালে আল্লেপো তে জন্মগ্রহণ করেন যা বর্তমানে সিরিয়া। তিনি ১৭৯২ সালে সুরাতে এসেছিলেন এবং একজন ব্যবসায়ী হিসাবে নিজেকে প্রতিষ্ঠিত করেন। কলকাতায় আসার আগে থেকেই তিনি একজন প্রতিষ্ঠিত ব্যবসায়ী ছিলেন। ১৮০৫ সালে, তার ভাগ্নে মসেস্ সাইমন ডিউক হা কোহেন কলকাতায় এসেছিলেন। তিনি তার জ্যেষ্ঠ কন্যা লুনা্হ-র সাথে বিবাহ সুত্রে আবদ্ধ হন। ঊনবিংশ শতাব্দীর প্রথম দিকে প্রচুর সংখ্যক বাগদাদী ইহুদীরা এইভাবেই সুদুর আলেপো থেকে এসে, কলকাতায় স্থায়ীভাবে বসবাস করতে শুরু করেন। 
কলকাতায় প্রথম প্রজন্মের ইহুদী ঔপনিবেশিকরা তাদের বাড়িতে ইহুদী-অরবি ভাষায় কথোপকথন করতেন এবং আরবি শৈলী অনুযায়ী পরিধানসমূহ ব্যবহার করতেন। ইহুদীদের পরবর্তী প্রজন্ম তাদের যোগাযোগের ভাষা হিসাবে ইংরেজি, পরিধেয় ইউরোপীয় পোষাক এবং তাদের জীবনধারা কেই গ্রহণ করেছেন।
ইহুদীদের একটি কবরস্থান নারকেলডাঙা মেইন রোড এ এবং আরেকটি ইউ সি বেনার্জী রোড এ আছে যা ব্যাক্তিগত মালিকানাধীন।
কলকাতায় ইহুদী সম্প্রদায়ের পাঁচটি স্বাধীন সিনাগ্গ আছে, তাদের মধ্যে বর্তমানে দুটি ব্যবহার করা হয়। প্রথম সিনাগ্গটি এখন ওল্ড সিনাগ্গ বা পুরানো সিনাগ্গ নামে পরিচিত যা শালোম্ ডেভিড কোহেন দ্বারা নির্মিত। ১৮২৫ সালে, এযেকিয়েল জুডাহ্ জ্যাকব ক্যানিং স্ট্রিটের নেভেহ্ শালোম্ সিনাগ্গটি নির্মাণ করেন। এটি ১৯১১ সালে পুনর্নির্মিত হয়েছিল। ১৮৫৬ সালে ডেভিড জোসেফ এজরা এবং এযেকিয়েল জুডাহ্ জ্যাকব পোলক স্ট্রিটের বেথ এল সিনাগ্গটি নির্মাণ করেন। এটি ১৮৮৬ সালে এলিয়াস শালোম্ গুব্ব্যে দ্বারা পুনর্নির্মিত এবং বর্দ্ধিত হয়েছিল। ১৮৮৪ সালে, এলিয়াস ডেভিড জোসেফ এজরা তার বাবা ডেভিড জোসেফ এজরার স্মরণে ম্যেগেন্ ডেভিড সিনাগ্গ নির্মাণ করেন।
২০১৪ ফিফা বিশ্বকাপ ফাইনাল
২০১৪ ফিফা বিশ্বকাপ ফাইনাল যা ১৩ জুলাই ২০১৪ তারিখে এস্তাদিও দো মারাকানা, রিউ দি জানেইরুতে অনুষ্ঠিত হয় এবং ২০১৪ ফিফা বিশ্বকাপের বিজয়ী নির্ধারন করে। ফাইনাল জার্মানি এবং আর্জেন্টিনার মধ্যে খেলা হয়। ১৯৮৬ এবং ১৯৯০ ফাইনালে পরে, এই দু'দেশের মধ্যে তৃতীয় বিশ্বকাপ ফাইনাল হয় যা একটি বিশ্বকাপ রেকর্ড।
এই ম্যাচের আগে জার্মানি সাত বার বিশ্বকাপের ফাইনালে খেলে (১৯৫৪ থেকে ১৯৯০ সাল পর্যন্ত পশ্চিম জার্মানি হিসাবে), এর মধ্যে তিন বার জয়ী হয় (১৯৫৪, ১৯৭৪, ১৯৯০) এবং চার বার পরাজিত হয় (১৯৬৬, ১৯৮২, ১৯৮৬, ২০০২); অন্যদিকে আর্জেন্টিনা চার বার বিশ্বকাপের ফাইনালে খেলে, দুই বার জয়ী হয় (১৯৭৮, ১৯৮৬) এবং দুইবার পরাজিত হয় (১৯৩০, ১৯৯০)।
ফাইনালে জার্মানি আর্জেন্টিনার সাথে ১-০ ব্যবধানে বিজয়ী হয়। ম্যাচের অতিরিক্ত সময়ে মারিও গোটজে গোলটি করেন; তিনি আন্দ্রে শুর্লের একটি ক্রস বুক দিয়ে ঠেকিয়ে বাতাসে থাকায় অবস্থায় বাম পায়ে গোলতী করেন।
এটি ছিল জার্মানির চতুর্থ বিশ্বকাপ শিরোপা জয়, জার্মান পুনঃএকত্রীকরণ পর প্রথম এবং ইউরোপের বাইরে প্রথম জয়। জার্মানির এই বিজয়ে একই মহাদেশ থেকে পরপর তিন বার দলগুলি বিশ্বকাপ জয় করে, এর আগে ২০০৬ ও ২০১০ সালে যথাক্রমে ইতালি ও স্পেন জয় করে; যা বিশ্বকাপের ইতিহাসে প্রথমবারের মত ঘটে। এছাড়াও জার্মানি প্রথম ইউরোপীয় দল যারা আমেরিকায় আয়োজিত কোন বিশ্বকাপের শিরোপা লাভ করে। মিরোস্লাভ ক্লোসা যিনি সেমি-ফাইনালে ব্রাজিলের বিপক্ষে গোল করে বিশ্বকাপের ইতিহাসে শীর্ষ স্কোরার হল, এইভাবে ইতিহাসের সপ্তম খেলোয়াড় হিসাবে বিশ্বকাপে তার জাতীয় দলের সঙ্গে প্রথম, দ্বিতীয় ও তৃতীয় স্থানে হয়ে শেষ করেন। জার্মানি এছাড়াও ২০১৭ ফিফা কনফেডারেশন কাপের জন্য যোগ্যতা অর্জন করে।
এর আগে দুটি দল মোট ২০ বার মুখোমুখি হয়, যেখানে জার্মানি ৬ বার ও আর্জেন্টিনা ৯ বার জয় লাভ করে এবং বাকি ৫টি ম্যাচ ড্র হয়। ওই খেলাগুলিতে দুটি দল মোট ২৮টি গোল করে।
জার্মানি ব্রাজিলের উত্তর পূর্ব অঞ্চল, বাইয়য় তাদের নিজস্ব বেস ক্যাম্প কাম্পো বাহিয়া তৈরি করে; এটি তৈরিতে £২৫ মিলিয়ন খরচ পড়ে। তারা ৮ জুন ২০১৪ তারিখে ব্রাজিলে আসে।
আধার ও আধেয়
আধার ও আধেয় বাংলাদেশের প্রথাবিরোধী লেখক হুমায়ুন আজাদ রচিত একটি কবিতাবিষয়ক প্রবন্ধ সংকলন। মে ১৯৯২ সালে (জ্যৈষ্ঠ, ১৩৯৯ বঙ্গাব্দ) আগামী প্রকাশনী, ঢাকা থেকে এটি গ্রন্থাকারে প্রকাশিত হয়। হুমায়ুন আজাদ এই গ্রন্থ উৎসর্গ করেছেন ডক্টর আকিমুন রহমানকে।
এই গ্রন্থে মোট ২৩টি প্রবন্ধ অন্তর্ভুক্ত হয়েছে। প্রবন্ধসমূহের নাম হলো:
টেপার স্কুল অব বিজনেস
টেপার স্কুল অব বিজনেস হলো কার্নেগী মেলন বিশ্ববিদ্যালয় এর বিজনেস স্কুল। এটি পেন্সিলভেনিয়ার পিটসবার্গে অবস্থিত। 
এটি ধারাবাহিকভাবে মার্কিন যুক্তরাষ্ট্র এবং বিশ্বের শীর্ষ বিজনেস স্কুলের মধ্যে অন্যতম। এটি উপস্নাতক থেকে ডক্টরাল পর্যন্ত ডিগ্রি প্রদান করে। 
এটি গ্র্যাজুয়েট স্কুল অব ইন্ডাস্ট্রিয়াল অ্যাডমিনিস্ট্রেশন নামে পরিচিত ছিল, যেটি উইলিয়াম লারিমার মেলন ১৯৪৯ সালে প্রতিষ্ঠা করেন। ২০০৪ সালের মার্চে এটি এই স্কুলের প্রাক্তন শিক্ষার্থী ডেভিড অ্যালান টেপার থেকে ৫৫ মিলিয়ন ডলার অনুদান পায়। এই অনুদানের স্বীকৃতি হিসেবে স্কুলটি তার নামে নামকরণ করা হয়।
মাইয়া শেঠনা
মাইয়া শেঠনা () একজন ভারতীয় মডেল, চলচ্চিত্র অভিনেত্রী এবং ব্লগার। তিনি দীপা মেহতার "আর্থ" চলচ্চিত্রের জন্যে পরিচিত।
কিটু গিদওয়ানি
কিটু গিদওয়ানি (ইংরেজি: Kitu Gidwani) (জন্ম: ২২ অক্টোবর ১৯৬৭) একজন ভারতীয় মডেল এবং অভিনেত্রী। তিনি ভারতীয় টেলিভিশনে চলচ্চিত্রের পাশাপাশি বিভিন্ন ধারাবাহিকে অভিনয় করেন। ভারতীয় টেলিভিশন চ্যালেন দূরদর্শননে ১৯৮৬ সালে "এয়ার হোস্টেজ" টেলিভিশন ধারাবাহিক সম্প্রচারকালে তিনি জনপ্রিয় হয়ে ওঠেন। তিনি "ড্যান্স অব দ্যা উইন্ড" (১৯৯৭), দীপা মেহতার "আর্থ" (১৯৯৮), গোব্নিদ নিহালিনির "রুক্ষ্ণবতী কি হাবেলি" (১৯৯১), কামাল হাসানের "অভয়" এবং "দেহাম" (২০০১) চলচ্চিত্রে অভিনয়ের জন্যে সমালোচনামূলক প্রশংসা অর্জন করেন।
গিদওয়ানি ভারতের মুম্বইয়ে জন্ম নেন। তার সিন্ধি বাবা-মা দেশবিভাগের পর পাকিস্তান থেকে স্থানান্তরিত হন। তারা ওরলিতে একটি উদ্বাস্তু শিবিরে বাস করতেন। তার একজন ভাই রয়েছে।
তিনি মুম্বইয়ের ফোর্ট কনভেন্ট বিদ্যালয়ে পড়াশোনা করেন। তার স্নাতকোত্তরের সময় ফরাসি ভাষার প্রতি তাঁর আগ্রহ জন্মায় এবং তিনি ফরাসি নাটকে অভিনয় শুরু করেন। পরবর্তিতে শীঘ্রই তিনি জনক টোপরানি কর্তৃক পরিচালিত ইংরেজি নাটকে অভিনয় করেন। তিনি কয়েকটি টেলিভিশন ধারাবাহিকে অভিনয়ের পরবর্তীকালে ফরাসি "ব্ল্যাক" (১৯৮৭) চলচ্চিত্রে একজন ব্রাজিলিয় মেয়ের চরিত্রে অভিনয় করেন।
ব্যক্তিগত জীবনে তিনি অবিবাহিত। এবং এধরণের ঝুঁকির মধ্যে বাস করার বিষয়ে তিনি অনাগ্রহী। জীবন এবং প্রকৃতির ঐন্দ্রজালিক সাদৃশ্য অনুসন্ধানই তার সাধনা হয়ে থেকেছে।
১৯৯৮ সালে, গিদওয়ানি "ড্যান্স অব দ্যা উইন্ড" চলচ্চিত্রে "পল্লবি" চরিত্রে অভিনয়ের অসামান্য কৃতিত্বের স্বীকৃতি স্বরূপ ফ্রান্স নানটেসের থ্রি কন্টিনেন্ট উৎসবে শ্রেষ্ঠ অভিনেত্রীর পুরস্কার জেতেন।
অর্চনা কবি
অর্চনা জোশে কবি (ইংরেজী Archana Jose Kaviyil; জন্ম: জানুয়ারী ৪, ১৯৯০), সবচেয়ে পরিচিত তার মঞ্চ নাম অর্চনা কবি, হলেন একজন ভারতীয় চলচ্চিত্র অভিনেত্রী এবং একজন টেলিভিশন উপস্থাপক। তিনি ২০০৯ সালের মালায়ালাম চলচ্চিত্র "নীলাথামারা" এর মাধ্যমে পর্দায় আগমন করেন। উক্ত ছবিটি লিখেছেন এম.টি. বসুদেবান নায়ার এবং পরিচালনা করেছেন লাল জোশী।
অর্চনা নয়া দিল্লিতে জোশি কাবিয়িল (একজন সিনিয়র সাংবাদিক) এবং রোসাম্মার ঘরে জন্মগ্রহণ করেন। তিনি দিল্লিতে বেড়ে ওঠেন এবং এবং সেন্ট জেভিয়ার্স স্কুল পড়াশোনা করেন।
অর্চনা তিনি ২০০৯ সালের অত্যন্ত সফল জনপ্রিয় চলচ্চিত্র "নীলাথামারা" অভিনয়ের মাধ্যমে চলচ্চিত্র শিল্পে আগমন করেন।
পর্তুগাল জাতীয় ক্রিকেট দল
পর্তুগীজ ক্রিকেট দল আন্তর্জাতিক ক্রিকেট ম্যাচে জাতীয় ক্রিকেট দল হিসেবে পর্তুগালের প্রতিনিধিত্ব করে।২০০৭ সাল থেকে ইউরোপীয় এফিলিএট চ্যাম্পিয়নশিপ, তৃতীয় বিভাগ ইউরোপীয় চ্যাম্পিয়নশিপ-এ পরিবর্তিত হয়।
ব্যাকস্ট্রিট বয়েজ
ব্যাকস্ট্রিট বয়েস (ইংরেজীতে: Backstreet Boys) একটি মার্কিন বয় ব্যান্ড। ১৯৯৩ সালে ফ্লোরিডার অর্লান্ডোতে এই গ্রুপটি গঠিত হয়। এর সদস্য হলেন এ. যে. ম্যাকলিন, হাউয়ি ডরো, নিক কার্টার, কেভিন রিচার্ডসন এবং ব্রায়ান লিট্রেল। তাঁরা তাদের প্রথম আন্তর্জাতিক অ্যালবাম "ব্যাকস্ট্রিট বয়েস" -এর মাধ্যমে আন্তর্জাতিক খ্যাতি অর্জন করে। পরবর্তী বছরে তাঁরা দ্বিতীয় অ্যালবাম "ব্যাকস্ট্রিটস ব্যাক" প্রকাশ করে। এটিও বিশ্বব্যাপী জনপ্রিয়তা অর্জন করে। তাঁরা চূড়ান্ত খ্যাতি অর্জন করে ১৯৯৯ সালে তাদের তৃতীয় অ্যালবাম "মিলেনিয়াম" প্রকাশের মাধ্যমে। ২০০০ সালে বের হয় তাদের "ব্ল্যাক এন্ড ব্লু" অ্যালবামটি।
পরবর্তী দুই বছর অসক্রিয় থাকার পর ২০০৫ সালে তারা বের করেন "নেভার গন" অ্যালবামটি। ২০০৬ সালে কেভিন রিচার্ডসন ব্যাকস্ট্রিট বয়েস ছেড়ে দেন। এরপরে চার সদস্যের গ্রুপ হিসেবে ব্যাকস্ট্রিট বয়েস দুইটি অ্যালবাম: ২০০৭ সালে "আনব্রেকেবল" ও ২০০৯ সালে "দিস ইজ আস" প্রকাশ কর। ২০১২ সালে রিচার্ডসন স্থায়ীভাবে পুনরায় ব্যাকস্ট্রিট বয়েস-এ যোগ দেন। ২০১৩ সালে ব্যাকস্ট্রিট বয়েস তাদের বিশ বছর পূর্তি উদযাপন করে এবং "ইন এ ওয়ার্ল্ড লাইক দিস" অ্যালবাম প্রকাশ করে।
ব্যাকস্ট্রিট বয়েস বিশ্বব্যাপী ১৩০ মিলিয়নের বেশি রেকর্ড বিক্রয় করেছে, যা তাদেরকে ইতিহাসের সবচেয়ে ব্যবসায়িক সফল বয় ব্যান্ড এবং বিশ্বের অন্যতম ব্যবসায়িক সফল সঙ্গীত শিল্পী হিসেবে প্রতিষ্ঠা করেছে। তাদের প্রথম নয়টি অ্যালবামই বিলবোর্ড ২০০ তালিকার সেরা দশে স্থান করে নিয়েছে, যা আর কোন বয় ব্যান্ড করতে পারেনি। ২০১৩ সালের ২২ এপ্রিল হলিউড ওয়াক অব ফেম- এ তারা স্থান করে নেয়।
আলেক্সান্দ্রা কেযরাকোভ
আলেক্সান্দ্রা নাতিনিয়ভিচ কেযরাকোভ ( ) জন্ম:২৭ নভেম্বর ১৯৮২ কিঙ্গিস্‌সিপ, রাশিয়া (সাবেক রাশিয়ান এসএফএসআর) রুশ ফুটবলার যিনি বর্তমানে রুশ জাতীয় ফুটবল দল ও রুশ ক্লাব যেনিত সেইন্ট পিটার্সবার্গের হয়ে খেলছেন। তিনি রুশ ক্লাব ফুটবলের ইতিহাসে সর্বাধিক গোলদাতা, এখন পর্যন্ত যার রুশ ক্লাব ফুটবলে ২১০ এর অধিক গোল রয়েছে। যেনিত সেইন্ট পিটার্সবার্গ ছাড়াও এই স্ট্রাইকার তার ক্লাব ক্যারিয়ারে স্পেনের সেভিলা ও আরেক রুশ ক্লাব ডায়নামা মস্কোর হয়ে খেলেছেন। তিনি জাতীয় দলের হয়ে ২০০২ বিশ্বকাপে খেলেছেন ও ব্রাজিলে হতে যাওয়া ২০১৪ ফিফা বিশ্বকাপের দলে জায়গা করে নিয়েছেন।
সুদেষ্ণা চক্রবর্তী
সুদেষ্ণা চক্রবর্তী বিশিষ্ট বামপন্থী বুদ্ধিজীবী ও লেখক। তিনি কলকাতা বিশ্ববিদ্যালয়ের ইংরেজি ভাষা ও সাহিত্য বিভাগের অধ্যাপক ছিলেন। দেশ, অনীক, যুবমানস, বি-সংবাদ, রবিশস্য, চারণপর্ব, প্রভৃতি পত্রিকায় লিখতেন।
তাঁর প্রকাশিত গ্রন্থসমূহের ভেতর রয়েছেঃ 
উপন্যাস
ছোটগল্প
প্রবন্ধের বই 
অনূদিত গ্রন্থসমূহ হচ্ছে
ফ্যাশন (চলচ্চিত্র)
ফ্যাশন (ইংরেজি: Fashion) ২০০৮ সালের ভারতীয় নাট্য চলচ্চিত্র যা সহ-প্রযোজনা এবং পরিচালনা করেছেন মধুর ভাণ্ডারকর। চলচ্চিত্রের চিত্রনাট্য রচনা করেছেন যথাক্রমে, অজয় মঙ্গা, মধুর ভাণ্ডারকর এবং অনুরাধা তেওয়ারী এবং প্রধান চলচত্রিায়ন ঘটেছে মুম্বই ও চণ্ডীগড়ে। সংগীত পরিচালনা করেছেন সেলিম-সুলায়মান এবং গান লিখেছেন ইরফান সিদ্দিকী ও সন্দীপ নাথ।
২০১৪ বাংলাদেশ ক্রিকেট দলের ওয়েস্ট ইন্ডিজ সফর
বাংলাদেশ ক্রিকেট দল পূর্ব-নির্ধারিত সময়সূচী মোতাবেক ২০ আগস্ট, ২০১৪ তারিখ থেকে ১৭ সেপ্টেম্বর, ২০১৪ তারিখ পর্যন্ত ওয়েস্ট ইন্ডিজ সফর করে। সফরে তারা ওয়েস্ট ইন্ডিজ ক্রিকেট দলের বিপক্ষে তিনটি একদিনের আন্তর্জাতিক (ওডিআই) একটি টুয়েন্টি২০ আন্তর্জাতিক (টি২০আই) এবং দুইটি টেস্ট খেলায় অংশগ্রহণ করে। ২০০৯ সালের পূর্বতন ওয়েস্ট ইন্ডিজ সফরে বাংলাদেশ দূর্বলতর ওয়েস্ট ইন্ডিজ দলকে টেস্ট ও একদিনের আন্তর্জাতিকে হোয়াইটওয়াশ করেছিল।